text:
Chapter 5
1 Debola ne Balaki mutabani wa Abinoamu ne balyoka bayimba ku lunaku olwo nti
2 Kubanga abakulembeze baakulembera mu Isiraeri, Kubanga abantu beegabula bokka nga baagala, Mumwebaze Mukama:
3 Muwulire, mmwe bakabaka; mutege amatu, mmwe abalangira; Nze, nze, naayimbira Mukama; Naayimba okutendereza Mukama, Katonda wa Isiraeri.
4 Mukama, bwe wafuluma mu Seyiri, Bwe wava mu nnimiro ya Edomu okutabaala: Ensi n'ekankana, era n'eggulu ne litonnya, Weewaawo, ebire ne bitonnya amazzi.
5 Ensozi ne zikulukutira mu maaso ga Mukama, Weewaawo, era ne Sinaayi oli mu maaso ga Mukama, Katonda wa Isiraeri.
6 Mu mirembe gya Samugali mutabani wa Anasi, Mu mirembe gya Yayeeri, enguudo tezaalimu bantu, Abatambuze ne batambuliranga mu mpenda:
7 Abafuga baggwaawo mu Isiraeri, baggwaawo, Okutuusa nze Debola lwe nnabaawo. Lwe nnabaawo nze omukadde mu Isiraeri.
8 Baalonda bakatonda abaggya; Entalo ne ziryoka zibeera mu miryango: Waalabika engabo oba kitala; Mu basajja bukumi buna mu Isiraeri?
9 Omutima gwange gubalowooza abafuga Isiraeri, Abeegabula bokka mu bantu nga baagala: Mumwebaze Mukama.
10 Mukyogereko, mmwe abeebagala ku ndogoyi enjeru, Mmwe abatuula ku mikeeka emidalize, Nammwe abatambula mu kkubo.
11 Eddoboozi ly'abo abalasa obusaale nga libali wala, mu bifo mwe basenera amazzi, Eyo gye balyatulira ebikolwa bya Mukama eby'obutuukirivu, Ebikolwa bye eby'obutuukirivu ng'afugira mu Isiraeri. Abantu ba Mukama ne balyoka baserengeta ne bagenda ku miryango.
12 Zuukuka, zuukuka, Debola; Zuukuka, zuukuka, yatula oluyimba: Golokoka, Balaki, oyise obusibe bwo nga busibiddwa, ggwe mutabani wa Abinoamu.
13 Ne balyoka baserengeta ekitundu ky'abakungu n'eky'abantu ekyafikkawo; Mukama yanserengetera okulwana n'ab'amaanyi.
14 Mu Efulayimu ne muva abo abalina ekikolo kyabwe mu Amaleki; Nga bakugoberera ggwe, Benyamini, mu bika byo; Mu Makiri (ne muva) abafuga ne baserengeta, Ne mu Zebbulooni abo abakwata omuggo gw'oyo asimba ennyiriri.
15 N'abalangira ba Isakaali baali wamu ne Debola; Nga Isakaali bwe yali, ne Balaki bwe yali bw'atyo; Baafubutuka mu kiwonvu (nga balinnya) mu bigere bye. Awali enzizi za Lewubeeni Waabaawo okuteesa kw'emitima okukulu.
16 Kiki ekyakutuuza mu bisibo byo eby'endiga, Okuwulira endere ze bafuuyira ebisibo? Awali enzizi za Lewubeeni Waabaawo okuteesa kw'emitima okukulu.
17 Gireyaadi yabeera emitala wa Yoludaani: Ne Ddaani ekyamusigaza mu byombo kiki? Aseri n'atuula ng'asirika ku mwalo gw'ennyanja, N'abeera awali ebikono bye.
18 Zebbulooni be bantu abaagabula obulamu bwabwe okutuusa okufa, Ne Nafutaali, mu bifo ebigulumivu eby'olutalo.
19 Bakabaka bajja ne balwana; Awo nga lwe baalwana bakabaka ba Kanani, Mu Taanaki ku mazzi ga Megiddo: Tebaagoba magoba ga bintu.
20 Ab'omu ggulu baalwana, Emmunyeenye mu ŋŋendo zaazo zaalwana ne Sisera.
21 Omugga Kisoni gwabatwalira ddala, Omugga ogwo ogw'edda, omugga Kisoni. Ggwe obulamu bwange, tambula n'amaanyi:
22 Ebinuulo by'embalaasi ne biryoka bisambirira Olw'okubuuka, olw'okubuuka kw'ensolo zaabwe ez'amaanyi.
23 Mukolimire Merozi, bw'ayogera malayika wa Mukama, Mukolimire nnyo abaatuula omwo; Kubanga tebadduukirira Mukama, Tebadduukirira Mukama awali ab'amaanyi.
24 Aliba n'omukisa Yayeeri okusinga abakazi, Mukazi wa Keberi Omukeeni: Aliba n'omukisa okusinga abakazi mu weema:
25 Yasaba amazzi, n'amuwa amata; N'amuleetera omuzigo mu kibya eky’ekikungu.
26 Yakwasa omukono enkondo, Yakwasa omukono gwe ogwa ddyo ennyondo ey'omukozi; N'akubya Sisera ennyondo, yakomerera omutwe, Weewaawo, yamufumita ekyenyi n’amuyisaamu.
27 Ku bigere bye n'akutama n’agwa n'agalamira: Ku bigere bye n'akutama n'agwa: We yakutamira we yagwira ddala ng'afudde.
28 Mu ddirisa yatunuulira n'ayogerera waggulu, Nnyina Sisera yayogerera waggulu mu ddirisa Nti Ekirwisizza eggaali lye okujja kiki? Ebisinde by'eggaali lye ekibirabiriza kiki?
29 Abakyala be ab'amagezi ne bamuddamu, Weewaawo, ne yeddamu yekka nti
30 Tebalabye munyago, tebagugerese? Buli musajja omuwala, abawala babiri; Sisera omunyago ogw'amabala amangi, Omunyago ogw'amabala amangi amadalize, Amabala amangi amadalize eruuyi n'eruuyi, ku nsingo z'omunyago?
31 Bwe batyo bazikirirenga abalabe bo bonna, ai Mukama: Naye abo bonna abamwagala babe ng'enjuba bw'evaayo mu maanyi gaayo. Ensi n'ewummulira emyaka amakumi ana.


c: text/html

text:
Chapter 3
1
Awo mu mwaka ogw'ekkumi n'etaano ku mirembe gya Tiberiyo Kayisaali, Pontiyo Piraato bwe yali nga ye wessaza ly'e Buyudaaya, ne Kerode bwe yali nga y'afuga e Ggaliraaya, ne Firipo muganda we bwe yali nga y'afuga Ituliya n'ensi ey'e Tirakoniti, ne Lusaniya bwe yali nga y'afuga Abireene;
2 ne Ana ne Kayaafa bwe baali nga be bakabona abasinga obukulu, ekigambo kya Katonda ne kijjira Yokaana omwana wa Zaakaliya, mu ddungu.
3 N'ajja mu nsi yonna eriraanye Yoludaani, ng'abuulira okubatizibwa okw'okwenenya olw'okuggibwako ebibi;
4 nga bwe kyawandiikibwa mu kitabo eky'ebigambo bya nnabbi Isaaya nti Eddoboozi ly'oyo ayogerera waggulu mu ddungu nti Mulongoose oluguudo lwa Mukama, Muluŋŋamye amakubo ge.
5 Na buli lusozi n'akasozi biritereezebwa: N'ekikyamye kirigololwa, N'amakubo agatali masende galitereezebwa;
6 N'abalina omubiri bonna baliraba obulokozi bwa Katonda.
7 Awo n'agamba ebibiina ebyafulumanga okubatizibwa ye nti Mmwe abaana b'emisota, ani eyabalabula okudduka obusungu obugenda okujja?
8 Kale mubale ebibala ebisaanira okwenenya, so temusooka kwogera munda zammwe nti Tulina jjajjaffe ye Ibulayimu: kubanga mbagamba nti Katonda ayinza amayinja gano okugafuuliranga Ibulayimu abaana.
9 Ne kaakano embazzi eteekeddwa ku kikolo ky'emiti; kale buli muti ogutabala bibala birungi gutemebwa, gusuulibwa mu muliro.
10 Ebibiina ne bamubuuza nga bagamba nti Kale tukole ki?
11 N'addamu n'abagamba nti Alina ekkanzu ebbiri, amuweeko emu atalina, n'alina emmere akole bw'atyo.
12 N'abawooza ne bajja okubatizibwa, ne bamugamba nti Omuyigiriza tukole ki?
13 N'abagamba nti Temusoloozanga kusukkiriza okusinga bwe mwalagirwa.
14 Era basserikale ne bamubuuza, nga bagamba nti Naffe tukole ki? n'abagamba nti Temujooganga muntu so temukakanga; era empeera yammwe ebamalenga.
15 Awo abantu bwe baali nga basuubira, era bonna nga balowooza ebigambo bya Yokaana mu mitima gyabwe oba nga mpozzi ye Kristo;
16 Yokaana n'addamu n'agamba bonna nti Mazima nze mbabatiza n'amazzi; naye ajja y'ansinga amaanyi, so nange sisaanira kusumulula lukoba lwa ngatto ze: ye alibabatiza n'Omwoyo Omutukuvu n'omuliro:
17 olugali lwe luli mu mukono gwe, okulongoosa ennyo egguuliro lye, n'okukuŋŋaanyiza eŋŋaano mu ggwanika lye; naye ebisusunku alibyokya n'omuliro ogutazikira.
18 Era n'ababuulirira ebirala bingi ng'abuulira abantu ebigambo ebirungi;
19 naye Kerode owessaza, bwe yamunenya olwa Kerodiya muka muganda we, n'olw'ebigambo ebibi byonna Kerode bye yakola,
20 ate ku ebyo byonna n'ayongerako kino, n'akwata Yokaana n'amussa mu kkomera.
21 Awo olwatuuka, abantu bonna bwe baali nga babatizibwa, ne Yesu bwe yamala okubatizibwa, bwe yasaba, eggulu ne libikkuka.
22 Omwoyo Omutukuvu n'akka ku ye mu kifaananyi eky'omubiri ng'ejjiba, n'eddoboozi ne lifuluma mu ggulu nti Ggwe mwana wange omwagalwa; nkusanyukira nnyo.
23 Era Yesu yennyini, bwe yasooka okuyigiriza, yali yaakamala emyaka ng'amakumi asatu nga ye mwana (nga bwe yalowoozebwa) owa Yusufu, mwana wa Eri,
24 mwana wa Mattati, mwana wa Leevi, mwana wa Mereki, mwana wa Yanayi, mwana wa Yusufu,
25 mwana wa Mattasiya, mwana wa Amosi, mwana wa Nakkumu, mwana wa Esuli, mwana wa Naggayi,
26 mwana wa Maasi, mwana wa Mattasiya mwana wa Semeyini, mwana wa Yoseki, mwana wa Yoda,
27 mwana wa Yokanaani, mwana wa Lesa, mwana wa Zerubbaberi, mwana wa Seyalutiyeeri, mwana wa Neeri,
28 mwana wa Mereki, mwana wa Addi, mwana wa Kosamu, mwana wa Erumadamu, mwana wa Eri,
29 mwana wa Yesu, mwana wa Eryeza, mwana wa Yolimu, mwana wa Mattati, mwana wa Leevi,
30 mwana wa Simyoni, mwana wa Yuda, mwana wa Yusufu, mwana wa Yoaamu, mwana wa Eriyakimu,
31 mwana wa Mereya, mwana wa Menna, mwana wa Mattasa, mwana wa Nasani, mwana wa Dawudi,
32 mwana wa Yese, mwana wa Obedi, mwana wa Bowaazi, mwana wa Salumooni,mwana wa Nakusoni,
33 mwana wa Amminadaabu, mwana wa Aluni, mwama wa Kezulooni, mwana wa Pereezi, mwana wa Yuda,
34 mwana wa Yakobo, mwana wa Isaaka, mwana wa Ibulayimu, mwana wa Teera, mwana wa Nakoli,
35 mwana wa Serugi, mwana wa Lewu, mwana wa Peregi, mwana wa Eberi, mwana wa Sera,
36 mwana wa Kayinaani, mwana wa Alupakusaadi, mwana wa Seemu, mwana wa Nuuwa, mwana wa Lameki;
37 mwana wa Mesuseera, mwana wa Enoki, mwana wa Yaledi, mwana wa Makalaleeri, mwana wa Kayinaani,
38 mwana wa Enosi, mwana wa Seezi, mwana wa Adamu, mwana wa Katonda.

robotstxt: allowed

filter: keep


text:
Chapter 32
1 Awo olwatuuka mu mwaka ogw'ekkumi n'ebiri, mu mwezi ogw'ekkumi n'ebiri ku lunaku olw'omwezi olw'olubereberye ekigambo kya Mukama ne kinjijira nga kyogera nti
2 Omwana w'omuntu, tanula okukungubagira Falaawo kabaka w'e Misiri omugambe nti Wafaananyizibwa empologoma ento ey'omu mawanga: era naye oli ng'ogusota oguli mu nnyanja; n'owaguza wamu n'emigga gyo, n'otabangula amazzi n'ebigere byo, n'oyonoona emigga gyago:
3 Bw'ati bw'ayogera Mukama Katonda nti Ndikusuulako omugonjo gwange n'ekibiina eky'amawanga amangi; era balikuvuba n'omugonjo gwange.
4 Era ndikuleka ku lukalu ne nkusuula ku ttale ebweru, ne nkugwisaako ennyonyi zonna ez'omu bbanga, naawe ndikukkusa ensolo ez'omu nsi zonna bwe zenkana.
5 Era nditeeka omubiri gwo ku nsozi ne njijuza ebiwonvu obugulumivu bwo.
6 Era ndifukirira ensi gy'owugamu n'omusaayi gwo, okutuuka ne ku nsozi; n'ensalosalo zirikujjula:
7 Awo bwe ndikumalawo, ndibikka ku ggulu ne nfuula emmunyeenye zaamu okubaako ekizikiza; era ndibikka ekire ku njuba, so n'omwezi tegulireeta kwaka kwagwo.
8 Ettabaaza zonna ez'omu ggulu ezaakaayakana ndizireetako ekizikiza waggulu wo, ne nteeka ekizikiza ku nsi yo, bw'ayogera Mukama Katonda.
9 Era ndyeraliikiriza emitima gy'amawanga amangi, bwe ndituusa okuzikirira kwo mu mawanga, mu nsi z'otomanyanga.
10 Weewaawo, ndikusamaaliririza amawanga mangi, ne bakabaka baabwe balitya nnyo nnyini ku lulwo, bwe ndigalula ekitala kyange mu maaso gaabwe; era balikankana buli kaseera, buli muntu ng'akankanira obulamu bwe ye, ku lunaku olw'okugwa kwo.
11 Kubanga bw'ati bw'ayogera Mukama Katonda nti Ekitala kya kabaka w'e Babulooni kirituuka ku ggwe.
12 Ndigwisa olufulube lwo n'ebitala eby'ab'amaanyi; bonna ba ntiisa ba mu mawanga: era balinyaga amalala ga Misiri, n'olufulube lwayo lwonna lulizikirizibwa.
13 Ndizikiriza ensolo zaayo zonna okuva awali amazzi amangi; so n'ekigere ky'abantu tekirigatabangula nate, so n'ebinuulo eby'ensolo tebirigatabangula.
14 Kale ne ndyoka ntangaaliza amazzi gaabwe, ne nkulukusa emigga gyabwe ng'amafuta, bw'ayogera Mukama Katonda.
15 Bwe ndirekesaawo ensi y'e Misiri ne ngizisa, ensi eteriimu ebyo bye yajjulanga, bwe ndifumita abo bonna abalimu, kale ne balyoka bamanya nga nze Mukama.
16 Kuno kwe kukungubaga kwe balikungubaga; abawala ab'amawanga balikungubaga bwe batyo: balikungubagira Misiri n'olufulube lwamu lwonna bwe batyo, bw'ayogera Mukama Katonda.
17 Era olwatuuka mu mwaka ogw'ekkumi n'ebiri ku lunaku olw'omwezi olw'ekkumi n'ettaano ekigambo kya Mukama ne kinjijira nga kyogera nti
18 Omwana w'omuntu, kubira ebiwoobe olufulube lwa Misiri, obasuule wansi, ye n'abawala ab'amawanga agaayatiikirira, mu njuyi ez'ensi eza wansi, wamu n'abo abakka mu bunnya.
19 Osinga ani obulungi? serengeta oteekebwe wamu n'abatali bakomole:
20 Baligwa wakati mu abo abattibwa n'ekitala: aweereddwayo eri ekitala: muggyeewo n'olufulube lwe lwonna.
21 Ab'amaanyi ab'obuyinza balyogera naye nga bayima wakati, mu magombe wamu n'abo abamuyamba: baserengese, bagalamidde, basirise, abatali bakomole abattibwa n'ekitala.
22 Asuli ali eyo n'ekibiina kye kyonna; amalaalo ge gamwetoolodde: bonna battiddwa, bagudde n'ekitala:
23 amalaalo gaabwe gateekebwa mu njuyi ez'obunnya ezikomererayo, n'ekibiina kye kyetoolodde amalaalo ge: bonna batiddwa, bagudde n'ekitala, abaaleetanga entiisa mu nsi ey'abalamu.
24 Eriyo Eramu n'olufulube lwe lwonna nga beetoolodde amalaalo ge: bonna battiddwa, bagudde n'ekitala, abasse nga si bakomole mu njuyi ez'ensi eza wansi, abaaleetanga entiisa yaabwe mu nsi ey'abalamu, ne babaako ensonyi zaabwe wamu n'abo abakka mu bunnya.
25 Bamusimbidde ekitanda wakati mu abo abattiddwa wamu n'olufulube lwe lwonna amalaalo ge gamwetoolodde: bantu si bakomole, abattiddwa n'ekitala kubanga entiisa yaabwe yaleetebwa nga mu nsi ey'abalamu, ne babaako ensonyi zaabwe wamu n'abo abakka mu bunnya: ateekeddwa wakati mu abo abattiddwa.
26 Eriyo Meseki; Tubali, n'olufulube lwe lwonna amalaalo ge gamwetoolodde: bonna abatali bakomole, abattiddwa n'ekitala; kubanga baaleetanga entiisa yaabwe mu nsi ey'abalamu.
27 So tebaligalamira wamu n'ab'amaanyi abagudde ku batali bakomole, abasse mu magombe nga balina ebyokulwanyisa byabwe n'ebitala byabwe nga biteekeddwa ku mitwe gyabwe, n'obutali butuukirivu bwabwe buli ku magumba gaabwe; kubanga baabanga ntiisa eri ab'amaanyi mu nsi ey'abalamu.
28 Naye olimenyekera wakati mu batali bakomole, era oligalamira wamu n'abo abattiddwa n'ekitala.
29 Eriyo Edomu, bakabaka be n'abakungu be, abateekeddwa mu maanyi gaabwe awamu n'abo abattiddwa n'ekitala: baligalamira n'abatali bakomole n'abo abakka mu bunnya.
30 Eriyo abalangira ab'obukiika obwa kkono, bonna, n'Abasidoni bonna, abasse n'abo abattiddwa; newakubadde nga baaleeta entiisa olw'amaanyi gaabwe, bakwatiddwa ensonyi; era bagalamidde nga si bakomole wamu n'abo abattiddwa n'ekitala, ne babaako ensonyi zaabwe wamu n'abo abakka mu bunnya.
31 Falaawo alibalaba, n'asanyusibwa olw'olufulube lwe lwonna: Falaawo n'eggye lye lyonna abattiddwa n'ekitala, bw'ayogera Mukama Katonda.
32 Kubanga ntadde entiisa ye mu nsi ey'abalamu: era aliteekebwa wakati mu batali bakomole wamu n'abo abattiddwa n'ekitala, ye Falaawo n'olufulube lwe lwonna, bw'ayogera Mukama Katonda.


text:
Bya OLIVE LWANGA
JULIUS Nnyanzi,26, ye nnanyini Pro Bio Research Innovation ku Equatorial mu Room 152.
Y’omu ku bavubuka abavuddeyo okweyambisa tekinologiya okukola ebintu ebitambula n’omulembe ate nga bya mutindo ssaako okukuuma obulamu bw’abantu.
Alaga bw’akola emirimu gye:
Julius Nnyanzi nzaalibwa Namungoona nga nasoma okutuuka ku yunivasite e Makerere gye nanoonyeza omulimu ogulimu ebikwatagana ne ssaayansi. Nagenda ne nkolera kkampuni eyaluza obutooke e Buloba kyokka nga sifuna ekyo kye njagala era ne nsalawo okutandika okwekozesa.
Nagenda mu tterekero ly’ebitabo ery’e Makerere ne nsoma ebitabo ebirimu ebyafaayo eby’enjawulo ng’eno gye nasangira akaddo ke bayita Stevia akayamba abalina ssukaali n’endwadde endala.
Bwe nazuula emigaso gya Stevia namunoonya nga wano mu Uganda taliiwo wabula mukwano gwange eyali mu Amerika ye yakanfunira nga yampeereza kakoola kaako okusobola okukatambuliza ku nnyonyi.
Nga nkafunye, nafuna amazzi ga lumonde omufumbe ne ngattamu amazzi g’ekiddo ky’oku nnyanja ne nsuulamu akakoola era oluvannyuma lw’ennaku akakoola kaaleeta emirandira ne kamera.
Natuukirira jjajja e Masanafu ne mmusaba ku kifo we nnyinza okukalimira n’ampa yiika emu ne ntandika. Nga mpezezza ebikolo 10, natuukirira aba yunivasite ne mbayitiramu era ne bannyamba okunoonya akatale mu bantu ab’enjawulo n’eddwaaliro ly’e Mulago.
Mu kiseera ekyo nga buli kikoola nkitunda ku 5,000/-, abantu bwe bantegeera nalowooza ku ky’okwongera ku mutindo.
Natandika okusekula akaddo kano mu kinu ne nkakungunta ne nfuna ensaano gye napakiranga mu mikebe gye nagulanga ku 500/- ng’ensaano gye nteekamu ngitunda 15,000/- buli gumu era ng’agula mmuweerako endokwa ya bwereere.
Nagenda ngaziwa era ne nasenguka e Masanafu ne nfuna ekifo e Lugogo mu kifo ky’omwoleso kyokka nga ssente nnyingi kuba bansasuzanga doola 1,000 awafunda era eno wankaluubiriza ne nvaayo.
Mukama yannyamba ne nfuna mukwano gwange eyandagirira mu ba Uganda Small Scale Industries Ltd (USSIA) awakungaanira ab’obukolero obutono mu myoleso abansaba 300,000/- okumpa akadirisa. Ku zino nalinawo 150,000/- endala ne nzeewola ku maama eyansaba mutundireko wayini we kye nakola.
Natandika okukola nga nyinyonnyola abantu era mu nnaku ssatu nnali nkoze 800,000/- nga nfunye amagoba ga 500,000/-. Wabula ku lunaku olwasembayo waliwo Omuzungu eyayagala ebintu byange n’ampita ngendeko mu butale bwabwe kuba akaddo ako baali bakategeera bulungi.
Bwe nagendayo ebintu byakyuka ne ngula emikebe emirala okwongera ku bungi ne nkyusa n’okuva ku kusekula mu kinu ne ngula akuuma.
Naddamu okunoonyereza ku kaddo kano ne nzuula engeri y’okukolamu obuloosa n’okuva mu bintu byaffe ebya wano ebirala.
Buno nabwo Abazungu baabwagala era bwe batyo ne bansaba ng’endeko mu mawanga ag’enjawulo nabo balabe ku bintu byange.
Ku lugendo lwange olwasooka okugenda ebweru mbeera ndi ku nnyonyi obuwoowo ne bungiikako, mu kifo ky’abantu okuyomba ate baatandika kubungulako era nakolerako doola 1,000/-.
Bwe nadda ssente ze nafuna e South Afrika nazipangisaako edduuka ku Equatoria Mall era nakati we nkolera. Njiiyizza ebintu ebirala bingi omuli: amajaani okuva mu kalittunsi agawonya entunnunsi n’ebirwadde ebirala.
Olwa bizinensi okugaziwa, nafuna abalimi abannyambako okulima ebintu ebyetaagisa nga Stevia, kalittunsi n’emiddo emirala omuli ne Hobart Saudah okuva mu bitundu nga Nakasongola, Kigo, Fort Portal, Luweero, Masindi, Rwanda, Kenya ne Botswana.
EMIGASO GY’AKADDO KA STEVIA
1. Kkiro ya ssukaali wa Stevia owoobutonde, yenkana ne kkiro ttaano eza ssukaali ow’ebikajjo.
2. Obukoola bwa Stevia osobola okubuteeka ku caayi ng’amajaani oba okumukolamu ensaano n’akola nga ssukaali, wabula mu kikopo oteekamu katundu ka kagiiko kuba bw’ayitirira awoomerera nnyo kuba obuwoomerevu bwa Stevia bukubisa mu ssukaali owaabulijjo emirundi 300.
3. Ayamba mu kutereeza obungi bwa ssukaali mu mubiri.
4. Ssukaali w’obutonde akola kinene mu kulongoosa omusaayi ekikendeeza emikisa gy’oyo amukozesa okulwala puleesa.
5. Ssukaali w’obutonde ayamba okukendeeza omukka mu lubuto ekitangira alusa.
6. Stevia ayamba okusala omugejjo ssinga omunywera ebbanga.
7. Olwa Vitamiini n’eminnyo ebiri mu Stevia, biyamba okugonza olubuto omuntu n’afuluma bulungi.
8. Stevia era ayamba mu kujjanjaba amannyo.
9. Ayamba okulongoosa olususu ssinga amazzi gaako gagattibwa mu bizigo era kano kettanirwa mu mawanga ga Buwalabu era kalawanyisa ekirwadde kya ekizema {Eczema}.
10. Stevia aziyiza ebirwadde bya kookolo naddala ow’omu lubuto.
Stevia asobola okukolebwa mu ngeri ez’enjawulo omuli: ensaano, amakerenda, amazzi oba ebikoola.
Tukubire ku Number zaffe;
Prof Bio Research -0779519652/0702061652
Edduuka lyaffe liri ku Equatorial Mall Bombo Road,Level 2, shop 152
Email: profbioresearch@gmail.com


text:
Ssande, Okitobba 1
Abo be yalonda edda beebo be yayita.
Yakuwa yatandika okulonda abo abanaafuga ne Yesu oluvannyuma lwa Yesu okufa n’okuzuukira, era kirabika Abakristaayo bonna abaaliwo mu kyasa ekyasooka baali baafukibwako amafuta. Okuva awo ng’ekyasa ekyasooka kinaatera okuggwaako okutuukira ddala ku ntandikwa y’ennaku ez’enkomerero, abasinga obungi ku abo abaali beeyita abagoberezi ba Kristo baali Bakristaayo ba bulimba, era Yesu yabageraageranya ku ‘muddo.’ Wadde kyali kityo, mu kiseera ekyo kyonna, Yakuwa yeeyongera okubaako abantu abeesigwa b’afukako amafuta era abantu abo Yesu yabageraageranya ku ‘ŋŋaano.’ (Mat. 13:24-30) Ne mu nnaku zino ez’enkomerero, Yakuwa yeeyongedde okubaako abantu b’alonda okuba abamu ku baafukibwako amafuta 144,000. Bwe kiba nti Yakuwa asazeewo okubaako abamu b’alonda ng’enkomerero eneetera okutandika, ffe baani okuwakanya ky’akola? (Is. 45:9; Dan. 4:35; Bar 9:11, 16) Tetusaanidde kuba ng’abakozi abeemulugunya olw’engeri mukama waabwe gye yayisaamu abakozi abajja ku ssaawa esembayo.
Bbalaza, Okitobba 2
Twala omwana wo, omwana wo omu yekka Isaaka gw’oyagala ennyo, ogende mu nsi y’e Moliya omuweeyo ng’ekiweebwayo ekyokebwa ku lumu ku nsozi ze nnaakulaga.
Katonda tatugamba kukola kintu ng’ekyo kye yagamba Ibulayimu okukola. Naye ayagala tukwate ebiragiro bye ne bwe kiba nti birabika ng’ebizibu oba ne bwe kiba nti tetutegeera bulungi nsonga lwaki tusaanidde okubikwata. Abamu kibazibuwalira okwenyigira mu mulimu gw’okubuulira. Bayinza okuba nga balina ensonyi. Abalala bakisanga nga kizibu okweyisa mu ngeri ey’enjawulo ku ya bayizi bannaabwe oba bakozi bannaabwe. (Kuv. 23:2; 1 Bas. 2:2) Bw’oyolekagana n’okusoomooza ng’okwo, oluusi owulira nga Ibulayimu bwe yawulira ng’ayambuka Olusozi Moliya? Bwe kiba kityo, waliwo ky’oyinza okuyigira ku Ibulayimu n’okukkiriza kwe yayoleka! Bwe tufumiitiriza ku byokulabirako eby’abasajja n’abakazi abaalina okukkiriza okw’amaanyi, kisobola okutukubiriza okubakoppa ne kituyamba okunyweza enkolagana yaffe ne Mukwano gwaffe Yakuwa.
Lwakubiri, Okitobba 3
Sawulo yayogera ne mutabani we Yonasaani n’abaweereza be bonna ku ky’okutta Dawudi.
Olw’okuba Sawulo yali amaliridde okutta Dawudi, ekyo kyagezesa nnyo obwesigwa bwa Yonasaani. Wadde nga yali yakola endagaano ne Dawudi, Yonasaani yasigala agondera kitaawe. Kyokka Yonasaani yali akimanyi nti Katonda yali wamu ne Dawudi, so si ne Sawulo. N’olwekyo, Yonasaani yasalawo okunywerera ku Dawudi mu kifo ky’okunywerera ku Sawulo. Yagamba Dawudi yeekweke era n’amwogerako bulungi eri Sawulo. (1 Sam. 19:1-6) Bwe tutaba beegendereza, tuyinza okwesanga ng’okwagala kwe tulina eri eggwanga lyaffe, essomero, oba eby’emizannyo kutulemesa okuba abeesigwa eri Katonda. Ng’ekyokulabirako, Henry anyumirwa nnyo okuzannya kyeesi. Essomero lye yasomerangamu lye lyateranga okuwangula empaka za kyeesi era Henry yali ayagala nnyo okuyamba essomero lye okuwangula. Agamba nti: “Ekiseera bwe kyagenda kiyitawo, nnakiraba nti nnali nneemalidde nnyo ku muzannyo gwa kyeesi okusinga bwe nnali nneemalidde ku Yakuwa. Emizannyo gya kyeesi egyabeerangayo ku wiikendi gyannemesanga okwenyigira mu buweereza. Bwe kityo, nnasalawo okuva mu ttiimu ya kyeesi.”


text:
EBYAFAAYO
Nfiirwa Taata
—Nzuula Taata
TAATA wange yazaalibwa mu Graz, Austria, mu 1899, era mu kiseera kya Ssematalo I yali akyali muvubuka. Ssematalo II bwe yabalukawo mu 1939, taata yayingizibwa mu ggye lya Bugirimaani. Yattibwa mu 1943 bwe baali balwanira mu Russia. Bwe ntyo bwe nnafiirwa taata wange nga nkyali wa myaka ebiri gyokka. N’olwekyo, saafuna kakisa kutegeera taata, era kyampisanga bubi obutaba na taata ng’ate baana bannange ku ssomero bo baalina bataata baabwe. Kyokka bwe nnali mu myaka gyange egy’obutiini, nnasanyuka nnyo bwe nnayiga ku Kitaffe ow’omu ggulu, oyo atasobola kufa.
NNALIKO OMUSIKAWUTU
Bwe nnali wa myaka musanvu, nnayingira ekibiina kya Basikawutu. Ekibiina ekyo kyatandikibwawo omu ku bakungu mu ggye lya Bungereza ayitibwa Robert Stephenson Smyth Baden-Powell mu 1908. Mu 1916, yatandikawo ekibiina kya Basikawutu eky’abaana ab’obulenzi abato.
Nnanyumirwanga okuba mu nkambi ze twakubanga mu byalo, okusula mu weema, okwambala yunifoomu zaffe, n’okukumbira ku ŋŋoma. Ate era nnanyumirwanga nnyo okubeera awamu ne Basukawutu bannange. Twakumanga omuliro ne tuyimba nga tugwetooloodde era twazannyanga n’emizannyo mu bibira. Twayiga bingi ebikwata ku butonde era ekyo kyandeetera okusiima Omutonzi waffe olw’ebintu eby’ekitalo bye yatonda.
Abasikawutu bakubirizibwa okubaako ekintu ekirungi kye bakola buli lunaku. Bwe twabanga tubuuzaganya twagambanga nti “Beera Mwetegefu Buli Kiseera.” Ekyo nnakyagalanga nnyo. Mu kibinja mwe nnali, twalimu abalenzi abasukka mu 100. Ekitundu nga kimu kya kubiri baali Bakatuliki, kimu kya kubiri nga Bapolotesitante, ate ng’omu wa Bbuda.
Okuva mu 1920, wabaddengawo enkuŋŋaana ennene ez’Abasikawutu ez’ensi yonna. Nnagenda mu lukuŋŋaana ng’olwo olw’omulundi ogw’omusanvu olwali mu Bad Ischl, Austria, mu Agusito 1951. Era nnagenda ne mu lukuŋŋaana olw’omulundi ogw’omwenda olwali mu Sutton Park, okumpi ne Birmingham, Bungereza, olwaliwo mu Agusito 1957. Olukuŋŋaana olwo olw’omwenda lwaliko Abasikawutu nga 33,000 okuva mu nsi 85. Ate era kwaliko n’abagenyi nga 750,000, ng’omwo mwe mwali ne Nnaabakyala Elizabeth owa Bungereza. Okubeera omu ku Basikawutu abo kyandeeteranga okuwulira nti nnalina oluganda olw’ensi yonna. Naye nnali sikimanyi nti mu kiseera ekitali kya wala nnandizudde oluganda olw’ensi yonna olusingira ewala olwo, nga luno lwe luganda olw’eby’omwoyo.
OMULUNDI GWE NNASOOKA OKWOGERAKO N’OMUJULIRWA WA YAKUWA
Mu 1958, bwe nnali nnaatera okumaliriza okutendekebwa ng’omuweereza mu wooteeri ya Grand Hotel Wiesler ey’omu Graz, Austria, mukozi munnange ayitibwa Rudolf Tschiggerl, yambuulirako ku bubaka obuli mu Bayibuli. Ogwo gwe mulundi gwe nnasooka okuwulira ku mazima. Yasooka kwogera ku njigiriza ey’obusatu n’agamba nti enjigiriza eyo si ya mu Bayibuli. Nnamuwakanya era ne ngezaako okumulaga nti by’ayogera si bituufu. Nnali njagala nnyo Rudolf era nga njagala mmusendesende akomewo mu Bukatoliki.
Rudolf, gwe twayitanga Rudi, yali ayagala kumpa Bayibuli. Nnamugamba nti njagala eyo Abakatoliki gye bakozesa era n’aginfunira. Bwe nnatandika okugisoma, nnasangamu katulakiti akaakubibwa Watchtower Society Rudi ke yali anteereddemu. Nnagaana okukasoma olw’okuba nnali ndowooza nti obupapula ng’obwo ababuwandiika oluusi bateekamu ebintu ebirabika ng’ebituufu naye nga si bituufu. Kyokka nnali njagala okweyongera okukubaganya naye ebirowoozo ku Bayibuli. Rudi yayoleka amagezi n’ataddamu kumpa kintu kyonna kiri mu buwandiike. Okumala emyezi ng’esatu, twakubaganyanga ebirowoozo ku Bayibuli, oluusi nga tumala eyo mu matumbi budde.
Oluvannyuma lw’okumaliririza okutendekebwa mu Grand Hotel ey’omu Graz, maama yantwala okweyongera okusoma mu ssomero eritendeka abakozi b’omu wooteeri eryali mu Bad Hofgastein. Essomero eryo lyali likolagana ne Grand Hotel ey’omu Bad Hofgastein, era oluusi nnagendanga okukolerako mu wooteeri eyo nsobole okwongera okufuna obumanyirivu.
BANNYINAFFE ABAMINSANI BABIRI BANKYALIRA
Rudi yaweereza endagiriro yange ku ofiisi y’ettabi ey’omu Vienna, era ofiisi y’ettabi eyo nayo n’egiweereza bannyinaffe babiri abaminsani, Ilse Unterdörfer ne Elfriede Löhr. * Lumu, omusajja ayaniriza abagenyi ku wooteeri yampita n’aŋŋamba nti waliwo abakyala babiri abaali mu mmotoka abaali baagala okwogerako nange. Ekyo kyanneewuunyisa nnyo kubanga nnali sibamanyi. Naye nnagenda ne njogera nabo. Nga wayise ekiseera, nnakitegeerako nti be bamu ku Bajulirwa abaakukusanga ebitabo mu kiseera ky’Abanazi, omulimu gw’Abajulirwa ba Yakuwa bwe gwali guwereddwa nga Ssematalo II tannatandika. Olutalo olwo bwe lwali terunnatandika, poliisi ya Bugirimaani (Gestapo) yabakwata n’ebasindika mu nkambi y’abasibe ey’e Lichtenburg. Olutalo olwo bwe lwali lugenda mu maaso, baatwalibwa mu nkambi y’e Ravensbrück, eyali okumpi n’ekibuga Berlin.
Bannyinaffe abo baali mu myaka gye gimu ng’egya maama wange, bwe kityo nnali mbassaamu ekitiibwa. Eyo ye nsonga lwaki nnali saagala kwonoona biseera byabwe nga nkubaganya nabo ebirowoozo ate oluvannyuma mbagambe nti sikyayagala kuyiga nabo. N’olwekyo, nnabasaba bandeetere ebyawandiikibwa ebikwata ku njigiriza y’Ekikatoliki egamba nti Bappaapa basika b’omutume Peetero. Nnabagamba nti nnali ŋŋenda kutwala ebyawandiikibwa ebyo eri omusaseredooti tubikubaganyeeko ebirowoozo. Nnali ndowooza nti ekyo kyandinnyambye okutegeera ekituufu.
NJIGA EBIKWATA KU KITAFFE OW’OMU GGULU OMUTUKUVU ERA OW’AMAZIMA
Ekkereziya Katolika eyigiriza nti omutume Peetero ye yali ppaapa eyasooka era nti bappaapa bonna abazze baddawo babadde basika ba Peetero. (Ekkereziya Katolika etegeera bubi ebigambo bya Yesu ebiri mu Matayo 16:18, 19) Ekkereziya Katolika era egamba nti ppaapa, Abakatuliki gwe bayita Kitaabwe Omutukuvu, tasobola kukola nsobi bwe kituuka ku njigiriza z’eddiini. Ekyo Abakatoliki bangi bakkiririzaamu nnyo. Ekyo nange nnali nkikkiriza era nga ŋŋamba nti ppaapa bw’agamba nti Katonda ali mu busatu, kiteekwa okuba nga kituufu. Naye bwe kiba nti ppaapa asobola okukola ensobi, olwo nno enjigiriza ey’obusatu eyinza okuba nga si ntuufu. N’olwekyo tekyewuunyisa nti Abakatoliki bangi, enjigiriza gye batwala ng’esingayo obukulu y’eyo egamba nti ppaapa musika wa Peetero. Ekyo kiri kityo kubanga obutuufu oba obukyamu bw’enjigiriza z’Abakatoliki endala bwesigamye ku njigiriza eyo!
Bwe nnagenda ew’omusaseredooti, yalemererwa okuddamu ebibuuzo byange, naye yampa ekitabo ekikwata ku njigiriza eyo. Nnakitwala eka ne nkisoma kyokka ne nzirayo nga nnina ebibuuzo ebirala bingi. Okuva bwe kiri nti yali tasobola kuddamu bibuuzo byange, yaŋŋamba nti: “Sisobola kukumatiza, ate naawe tosobola kummatiza. . . . Weeraba!” Omusaseredooti oyo yali takyayagala kuddamu kukubaganya nange birowoozo ku nsonga yonna.
Mu kiseera ekyo, nnali mwetegefu okutandika okuyiga Bayibuli ne Ilse ne Elfriede. Banjigiriza bingi ebikwata ku Kitaffe ow’omu ggulu, Omutukuvu era ow’amazima, Yakuwa Katonda. (Yok. 17:11) Mu kiseera ekyo, tewaaliwo kibiina kyonna mu kitundu ekyo, era bannyinaffe abo ababiri be baakubirizanga enkuŋŋaana mu maka g’omuyizi wa Bayibuli omu. Abantu abaabangawo mu nkuŋŋaana baabanga batonotono. Okuva bwe kiri nti tewaaliwo wa luganda mubatize kutwala bukulembeze, ebintu ebisinga mu nkuŋŋaana bannyinaffe abo baabyekolerangako. Oluusi n’oluusi, waabangawo ab’oluganda abatali bamu abajjanga okuwa emboozi ya bonna, mu kifo ekyabanga kipangisiddwa.
NTANDIKA OKUBUULIRA
Ilse ne Elfriede baatandika okunjigiriza Bayibuli mu Okitobba 1958, era oluvannyuma lw’emyezi esatu nnabatizibwa mu Jjanwali 1959. Bwe nnali sinnabatizibwa, nnababuuza obanga nnali nsobola okubawerekerako nga bagenda okubuulira nnyumba ku nnyumba nsobole okulaba engeri omulimu gw’okubuulira gye gukolebwamu. (Bik. 20:20) Oluvannyuma lw’okubuulirako nabo omulundi ogusooka, nnababuuza obanga nsobola okufuna ekitundu ekyange ku bwange eky’okubuuliramu. Bampa ekyalo kiramba, era nnagendangayo nzekka ne mbuulira nnyumba ku nnyumba era ne nzirangayo eri abo abaabanga basiimye obubaka bwaffe. Ow’oluganda gwe nnasooka okubuulirako naye nnyumba ku nnyumba yali mulabirizi wa kitundu, oluvannyuma eyatukyalira.
Mu 1960, oluvannyuma lw’okumaliriza emisomo gyange, nnaddayo ewaffe nsobole okuyamba ab’eŋŋanda zange okuyiga amazima. N’okutuusa leero, tewali n’omu ku bo eyali afuuse omuweereza wa Yakuwa, naye abamu ku bo balaga nti basiima amazima.
NNYINGIRA OBUWEEREZA OBW’EKISEERA KYONNA
Mu 1961 waliwo amabaluwa okuva ku ofiisi y’ettabi agaasomebwa mu bibiina nga gakubiriza ab’oluganda okuweereza nga bapayoniya. Nnali bwannamunigina era nga ndi mulamu bulungi, n’olwekyo nnali sirina kinnemesa kuweereza nga payoniya. Nnayogerako n’omulabirizi w’ekitundu, Kurt Kuhn, ne mubuuza kiki kye yali alowooza ku ky’okuba nti nnali njagala okweyongerayo okukola okumala emyezi mitonotono nsobole okugula emmotoka eyandinnyambye nga mpeereza nga payoniya. Yambuuza: “Yesu n’abatume be baamala kugula mmotoka ne balyoka bayingira obuweereza obw’ekiseera kyonna?” Ekyo kyannyamba okusalawo obulungi. Nnasalawo okutandika okuweereza nga payoniya amangu ddala nga bwe kisoboka. Naye okuva bwe kiri nti ku wooteeri gye nnali nkolera baali banneetaagisa okukola okumala essaawa 72 buli wiiki, nnalina okusooka okubaako enkyukakyuka ze nkola.
Nnasaba mukama wange obanga asobola okunzikiriza okukolanga okumala essaawa 60 buli wiiki. Yanzikiriza era n’asigala ng’ansasula omusaala gwe gumu. Nga wayise akaseera katono, nnaddayo ne musaba anzikirize okukola okumala essaawa 48 buli wiiki. Ne ku mulundi guno yanzikiriza era n’asigala ng’ansasula omusaala gwe gumu. Ate era nnaddayo ne musaba anzikirize okukolanga okumala essaawa 36 buli wiiki, oba okukolanga essaawa 6 buli lunaku, ennaku 6 buli wiiki, era n’ekyo n’akikkiriza. Ekyanneewuunyisa, yasigala ansasula omusaala gwe gumu! Kirabika mukama wange yali tayagala ŋŋende. Bwe nnakiraba nti kati nnalina ebiseera ebiwerako, nnatandika okuweereza nga payoniya owa bulijjo. Mu kiseera ekyo, payoniya owa bulijjo yalinanga okuwaayo essaawa ezitakka wansi wa 100.
Oluvannyuma lw’emyezi ena, nnalondebwa okuweereza nga payoniya ow’enjawulo era ng’omuweereza w’ekibiina mu kibiina ky’e Carinthia, mu kabuga akayitibwa Spittal an der Drau. Mu kiseera ekyo, payoniya ow’enjawulo yalinanga okuwaayo essaawa ezitakka wansi wa 150 buli mwezi. Saalina payoniya mulala gwe nkola naye, naye waliwo mwannyinaffe ayitibwa Gertrude Lobner gwe nnateranga okubuulira naye, era eyali aweereza ng’omuyambi w’omuweereza w’ekibiina. *
ENKYUKAKYUKA EZ’OMUDDIRIŊŊANWA
Mu 1963, nnalondebwa okuweereza ng’omulabirizi w’ekitundu. Ebiseera ebimu bwe nnabanga nva mu kibiina ekimu okugenda mu kirala, nnakozesanga ggaali ya mukka era nnabanga n’ensawo ezizitowa. Ab’oluganda abasinga obungi tebaalina mmotoka, n’olwekyo tewaaliwo n’omu eyali asobola kunkimako ku ggaali y’omukka. Olw’okuba nnali saagala “kweraga,” saapangisanga mmotoka kuntwala gye nnabanga ŋŋenda okusula; nnatambuzangawo bigere.
Mu 1965, nga nkyali bwannamunigina, nnayitibwa okugenda mu Ssomero lya Gireyaadi ery’omulundi ogwa 41. Bangi ku bayizi bannange nabo baali bwannamunigina. Kyanneewuunyisa nnyo okuba nti oluvannyuma lw’essomero, nnasindikibwa okuddayo mu nsi yange mu Austria nneeyongere okuweereza ng’omulabirizi w’ekitundu. Kyokka, bwe nnali sinnava mu Amerika, nnasabibwa okuwerekerako omulabirizi w’ekitundu omu ng’akyalira ebibiina okumala wiiki nnya. Kyansanyusa nnyo okukolerako awamu ne Anthony Conte, ow’oluganda eyali afaayo ennyo ku balala era eyali omunyiikivu ennyo mu mulimu gw’okubuulira. Nnaweerereza wamu naye mu kitundu eky’e Cornwall eky’omu New York.
Bwe nnatuuka mu Austria, nnasindikibwa okuweereza mu kitundu ekimu gye nnasisinkanira Tove Merete, mwannyinaffe eyali obwannamunigina era ng’alabika bulungi nnyo. Bwe yali wa myaka etaano, bazadde be baayiga amazima era baamuyamba okukulira mu mazima. Ab’oluganda bwe batubuuza engeri gye twalabaganamu, mu ngeri ey’okusaaga tutera okubagamba nti, “Ofiisi y’ettabi ye yakitegeka.” Oluvannyuma lw’omwaka gumu, twafumbiriganwa, mu Apuli 1967, era ne nneeyongera okukyalira ebibiina.
Mu mwaka ogwaddako, nnakizuula nti olw’ekisa kya Yakuwa eky’ensusso, yali annonze okufuuka omwana we ow’omwoyo. Bwe kityo, nnatandika okuba n’enkolagana ey’enjawulo ne Kitange ow’omu ggulu awamu n’abo bonna okusinziira ku Abaruumi 8:15, ‘aboogerera waggulu nti, “Abba, Kitaffe!”’
Nze ne Merete tweyongera okukyalira ebibiina ne disitulikiti okutuuka mu mwaka gwa 1976. Oluusi mu biseera by’obutiti, twasulanga mu nnyumba omutali kyoto kibugumya nnyumba, kyokka ng’obudde bunnyogovu nnyo. Lumu twazuukuka ku makya ng’emitwetwe ku bulangiti yaffe kukutte omuzira! Twasalawo okufunayo akuuma k’amasannyalaze akatono akabugumya ennyumba ne tutambulanga nako. Mu bitundu ebimu, okusobola okugenda mu buyumba obukyamirwamu oba mu binaabiro, twalinanga okufuluma ebweru ekiro, kyokka nga wakutte omuzira. Ate era okuva bwe kiri nti tetwalina wa kusula waffe ku bwaffe, bwe twakyaliranga ekibiina, we twasulanga twabeerangawo okutuusa ku Bbalaza, olwo ku Lw’okubiri ne tulyoka tuvaawo ne tugenda okukyalira ekibiina ekirala.
Ndi musanyufu nnyo okuba nti mu myaka gino gyonna, mukyala wange omwagalwa ampagidde nnyo. Ayagala nnyo omulimu gw’okubuulira, era sijjukira mulundi na gumu lwe nnali mukubirizza okugenda okubuulira. Ayagala nnyo ab’oluganda mu kibiina era afaayo nnyo ku balala. Ekyo kinnyambye nnyo.
Mu 1976 twayitibwa okugenda okuweereza ku ofiisi y’ettabi ey’omu Austria mu Vienna, era nnalondebwa okubeera ku Kakiiko k’Ettabi. Mu kiseera ekyo, ofiisi y’ettabi ey’omu Austria ye yali erabirira omulimu gw’okubuulira mu nsi eziwerako eza Bulaaya ow’ebuvanjuba era ng’ekola enteekateeka okulaba nti ebitabo byaffe bituuka ku b’oluganda mu nsi ezo. Ow’oluganda Jürgen Rundel ye yali atwala obukulembeze mu mulimu ogwo, era yali mutetenkanya nnyo. Nnafuna enkizo okukolerako awamu naye era oluvannyuma nnalondebwa okukulira omulimu gw’okuvvuunula ebitabo mu nnimi kkumi ezoogerwa mu nsi za Bulaaya ow’ebuvanjuba. Mu kiseera kino, Jürgen ne mukyala we, Gertrude, baweereza nga bapayoniya ab’enjawulo mu Bugirimaani. Mu 1978, ettabi ly’omu Austria lyatandika okukuba magazini mu nnimi mukaaga. Era twasindikanga ne magazini mu nsi endala eri abantu abaabanga baziragirizza. Otto Kuglitsch ye yali akulira omulimu gw’okukuba ebitabo, era kati ye ne mukyala we, Ingrid, baweereza ku ofiisi y’ettabi mu Bugirimaani.
Ab’oluganda mu Bulaaya ow’ebuvanjuba nabo baakubanga ebitabo nga bakozesa engeri ezitali zimu. Wadde kyali kityo, beetaaganga obuyambi okuva mu nsi endala. Yakuwa yawa omukisa omulimu ogwo baganda baffe abo gwe baali bakola, era tweyongera okwagala baganda baffe abo abaali bamaze emyaka mingi nga baweerereza mu mbeera enzibu era nga n’omulimu gwaffe guwereddwa.
OKUKYALA OKW’ENJAWULO MU ROMANIA
Mu 1989, nnafuna enkizo okuwerekerako Ow’oluganda Theodore Jaracz, eyali ku Kakiiko Akafuzi, ng’agenda okukyalira Romania. Ekigendererwa ky’okukyala okwo kwali kuyamba ekibinja ky’ab’oluganda abamu okuddamu okutambulira awamu n’ekibiina. Okutandika n’omwaka gwa 1949, olw’ensonga ezitali zimu, ab’oluganda abo beekutula ku kibiina ne bakola ebibiina ebyabwe ku bwabwe. Kyokka beeyongera okubuulira n’okubatiza abantu. Era okufaananako ab’oluganda abaali mu bibiina ebyali bifuna obulagirizi okuva ku kitebe kyaffe ekikulu, ab’oluganda abo baasigala nga tebaliiko ludda lwe bawagira mu bya bufuzi ne batuuka n’okusibibwa mu makomera. We twagendera e Romania omulimu gwaffe gwali gukyawereddwa, bwe kityo nze, Ow’oluganda Jaracz, awamu n’ab’oluganda abaali ku Kakiiko k’Ensi ak’omu Romania twasisinkana abakadde bana abaali bakiikiridde ekibinja ekyali kyekutudde ku kibiina, era twali mu maka g’Ow’oluganda Pamfil Albu. Twatwala Rolf Kellner okuva mu Austria, okukola ng’omutaputa.
Ku lunaku olw’okubiri, Ow’oluganda Albu yakubiriza bakadde banne abana okukkiriza okuddamu okutambulira awamu n’ekibiina. Yabagamba nti, “Bwe tutakikola kati, tuyinza obutaddamu kufunayo kakisa kalaIa.” N’ekyavaamu, ab’oluganda nga 5,000 beegatta ku kibiina. Ng’obwo bwali buwanguzi bwa maanyi nnyo eri Yakuwa, era nga Sitaani yaswala nnyo!
Omwaka gwa 1989 bwe gwali gunaatera okuggwaako, era ng’obufuzi bwa nnaakalyako ani mu Bulaaya ow’ebuvanjuba bunaatera okukoma, Akakiiko Akafuzi kaatuyita, nze ne mukyala wange, okugenda okutandika okuweerereza ku kitebe kyaffe ekikulu mu New York. Ekyo kyatwewuunyisa nnyo. Twatandika okuweereza ku Beseri y’omu Brooklyn mu Jjulaayi 1990. Mu 1992, nnalondebwa okuba omuyambi ku Kakiiko k’Obuweereza akakolera wansi w’Akakiiko Akafuzi, era okuva mu Jjulaayi 1994, mbadde n’enkizo okuweereza ku Kakiiko Akafuzi.
NDOWOOZA KU BYAYITA NE KU EBYO EBIJJA
Wayise ekiseera kiwanvu bukya ndekera awo okugabula emmere mu wooteeri. Kati nnina enkizo okwenyigira mu kuteekateeka emmere ey’eby’omwoyo n’okugigabula eri ab’oluganda mu nsi yonna. (Mat. 24:45-47) Bwe ndowooza ku myaka 50 gye mmaze mu buweereza obw’ekiseera kyonna, kindeetera okweyongera okusiima Yakuwa olw’emikisa emingi gy’awadde abaweereza be mu nsi yonna. Nnyumirwa nnyo okubeera ku nkuŋŋaana ennene ez’ensi yonna, kubanga ku nkuŋŋaana ng’ezo tuyiga bingi ebikwata ku Kitaffe ow’omu ggulu, Yakuwa, era tuyiga n’ebintu ebirala bingi okuva mu Bayibuli.
Nsaba Yakuwa yeeyongere okuyamba abantu bangi okuyiga Bayibuli, bakkirize amazima, era bamuweereze nga bali wamu n’abaweereza be mu nsi yonna. (1 Peet. 2:17) Era nneesunga nnyo okuyima mu ggulu ndabe abantu nga bazuukira ku nsi, era nsobole n’okulaba ku taata wange. Nsuubira nti taata, maama, n’ab’eŋŋanda zange abalala bajja kwagala okuweereza Yakuwa mu Nsi Empya.
Nneesunga nnyo okuyima mu ggulu ndabe abantu nga bazuukira ku nsi, era nsobole n’okulaba ku taata wange


text:
Oyagala “Muntu Munno nga Bwe Weeyagala Wekka”?
“Oteekwa okwagala muntu munno nga bwe weeyagala wekka.”—MAT. 22:39.
ENNYIMBA: 73, 36
1, 2. Ebyawandiikibwa biraga bitya obukulu bw’okwoleka okwagala?
OKWAGALA ye ngeri ya Yakuwa esingayo obukulu. (1 Yok. 4:16) Yakuwa yasooka kutonda Yesu, era Yesu yamala emyaka butabalika nga yeetegereza engeri Yakuwa gye yali ayolekamu okwagala kwe. (Bak. 1:15) Yesu ayolese okwagala ng’okwa Yakuwa obulamu bwe bwonna, mu ggulu ne bwe yali wano ku nsi. N’olwekyo, tusobola okuba abakakafu nti bulijjo Yakuwa ne Yesu bajja kutufuga mu ngeri ey’okwagala.
2 Bwe yabuuzibwa tteeka ki erisingayo obukulu, Yesu yagamba nti: “‘Oteekwa okwagala Yakuwa Katonda wo n’omutima gwo gwonna, n’obulamu bwo bwonna, n’amagezi go gonna.’ Lino lye tteeka erisinga obukulu mu gonna era lye lisooka. Ery’okubiri eririfaanana lye lino, ‘Oteekwa okwagala muntu munno nga bwe weeyagala wekka.’”—Mat. 22:37-39.
3. ‘Muntu munnaffe’ y’ani?
3 Weetegereze nti Yesu bwe yamala okugamba nti tulina okwagala Yakuwa, era yagamba nti tulina n’okwagala muntu munnaffe. Ekyo kiraga nti kikulu okulaga bantu bannaffe okwagala. Naye ‘muntu munnaffe’ y’ani? Bw’oba omufumbo, munno asooka ye mwami wo oba mukyala wo. Bannaffe abalala be bakkiriza bannaffe. Ate era mu bantu bannaffe muzingiramu n’abo be tusanga nga tubuulira. Abaweereza ba Yakuwa era abagoberezi ba Kristo, bayinza batya okulaga bantu bannaabwe okwagala?
OKULAGA MUNNAFFE MU BUFUMBO OKWAGALA
4. Wadde nga tetutuukiridde, lwaki tusobola okuba n’obufumbo obw’essanyu?
4 Yakuwa yatandikawo enteekateeka y’obufumbo bwe yatonda Adamu ne Kaawa era n’abagatta. Yali ayagala babeere n’obufumbo obunywevu era obw’essanyu, era ng’ayagala bazaale bajjuze ensi. (Lub. 1:27, 28) Naye bwe baajeemera Katonda, kyaleetawo ebizibu eby’amaanyi mu bufumbo bwabwe era kyaviirako abaana baabwe okusikira ekibi n’okufa. (Bar. 5:12) Wadde kiri kityo, Ebyawandiikibwa bitubuulira kye tuyinza okukola okusobola okuba n’obufumbo obw’essanyu. Birimu amagezi agasingayo obulungi kubanga Yakuwa Katonda, Oyo eyatandikawo obufumbo, ye yaluŋŋamya abo abaabiwandiika.—Soma 2 Timoseewo 3:16, 17.
5. Lwaki okwagala kukulu nnyo mu bufumbo?
5 Ekigambo kya Katonda kiraga nti okwagala kusobozesa abantu okuba n’enkolagana ennungi ne bantu bannaabwe. Bwe kityo bwe kiri ne bwe kituuka ku bufumbo. Omutume Pawulo yagamba nti: “Okwagala kugumiikiriza era kwa kisa. Okwagala tekukwatibwa buggya, tekwewaana, tekwegulumiza, tekweyisa mu ngeri etasaana, tekwenoonyeza byakwo, tekunyiiga era tekusiba kiruyi. Tekusanyukira bitali bya butuukirivu, naye kusanyukira wamu n’amazima. Kugumira ebintu byonna, kukkiriza ebintu byonna, kusuubira ebintu byonna, kugumiikiriza ebintu byonna. Okwagala tekulemererwa.” (1 Kol. 13:4-8) Abafumbo bwe bafumiitiriza ku bigambo ebyo era ne babikolerako, kyongera essanyu mu bufumbo bwabwe.
6, 7. (a) Kiki Bayibuli ky’eyogera ku nteekateeka y’obukulembeze? (b) Omusajja Omukristaayo asaanidde kuyisa atya mukazi we?
6 Yakuwa yassaawo enteekateeka ey’obukulembeze, erina okugobererwa ne mu maka. Pawulo yagamba nti: “Njagala mumanye nti omutwe gw’omusajja ye Kristo; ate omutwe gw’omukazi ye musajja; n’omutwe gwa Kristo ye Katonda.” (1 Kol. 11:3) Naye okuba nti omusajja gwe mutwe gw’amaka tekitegeeza nti alina okukajjala ku b’omu maka ge oba okubayisa obubi. Yakuwa ataddewo ekyokulabirako ekirungi mu ngeri gy’akozesaamu obuyinza bwe, ng’omutwe gwa Yesu. Ayisa bulungi Yesu, era Yesu yagamba nti: “Njagala Kitange.” (Yok. 14:31) Kya lwatu nti Yesu teyandyogedde bigambo ebyo singa Yakuwa yali akozesa bubi obuyinza bwe era ng’amuyisa bubi.
7 Wadde ng’omusajja gwe mutwe gwa mukazi we, Bayibuli emulagira okuwa mukazi we ekitiibwa. (1 Peet. 3:7) Engeri emu omusajja gy’ayinza okukiraga nti awa mukazi we ekitiibwa, kwe kufaayo ku byetaago bye n’okukulembeza by’ayagala mu bintu ebimu. Mu butuufu, Ekigambo kya Katonda kigamba nti: “Abaami mwagalenga bakazi bammwe nga Kristo bwe yayagala ekibiina ne yeewaayo ku lwakyo.” (Bef. 5:25) Yesu yatuuka n’okuwaayo obulamu bwe ku lw’abagoberezi be. Omwami bw’akoppa engeri Yesu gy’akozesaamu obuyinza bwe, kyanguyira mukyala we okumwagala, okumussaamu ekitiibwa, n’okumugondera.—Soma Tito 2:3-5.
YAGALA BAKKIRIZA BANNO
8. Abaweereza ba Yakuwa basaanidde kuyisa batya bakkiriza bannaabwe?
8 Leero waliwo abaweereza ba Yakuwa bangi okwetooloola ensi yonna era bamanyisa abalala ebikwata ku Yakuwa n’ebigendererwa bye. Buli omu ku baweereza ba Yakuwa asaanidde kuyisa atya bakkiriza banne? Ekigambo kya Katonda kigamba nti: “Tukolerenga bonna ebirungi naye okusingira ddala abo be tuli nabo mu kukkiriza.” (Bag. 6:10; soma Abaruumi 12:10.) Omutume Peetero yagamba nti: “Kaakano nga bwe mumaze okutukuza obulamu bwammwe nga mugondera amazima era ng’ekyo kibaviiriddeko okuba n’okwagalana okw’ab’oluganda okutaliimu bukuusa, kale mwagalane nnyo okuviira ddala ku mutima.” Peetero era yagamba bakkiriza banne nti: “N’okusinga byonna, mwagalanenga nnyo.”—1 Peet. 1:22; 4:8.
9, 10. Lwaki abantu ba Katonda bali bumu?
9 Olw’okuba abaweereza ba Yakuwa mu nsi yonna twagalana, kitufuula ab’enjawulo ku bantu abalala. Ate era olw’okuba twagala Yakuwa era tugondera amateeka ge, atuwa omwoyo gwe omutukuvu. Ekyo kitusobozesa okuba obumu mu nsi yonna.—Soma 1 Yokaana 4:20, 21.
10 Ng’alaga ensonga lwaki kikulu Abakristaayo okwagalana, Pawulo yawandiika nti: “Mwambale obusaasizi, ekisa, okwewombeeka, obuteefu n’okugumiikiriza. Mweyongere okugumiikirizigananga n’okusonyiwagananga omuntu yenna bw’aba n’ensonga ku munne. Era nga Yakuwa bwe yabasonyiyira ddala, nammwe mukole bwe mutyo. Naye, ku ebyo byonna, mwambale okwagala kubanga kwe kunywereza ddala obumu.” (Bak. 3:12-14) Nga kitusanyusa nnyo okuba nti twagalana wadde nga tuva mu mbeera za njawulo ne mu mawanga ga njawulo!
11. Okuba nti abaweereza ba Yakuwa baagalana era bali bumu kiraga ki?
11 Okuba nti abaweereza ba Yakuwa baagalana era bali bumu, kiraga nti be bali mu ddiini ey’amazima. Yesu yagamba nti: “Ku kino bonna kwe bajja okutegeerera nti muli bayigirizwa bange bwe munaayagalananga.” (Yok. 13:34, 35) Ate omutume Yokaana yawandiika nti: “Abaana ba Katonda n’abaana b’Omulyolyomi balabikira ku kino: Omuntu yenna atakola bya butuukirivu tava eri Katonda, era n’oyo atayagala muganda we. Buno bwe bubaka bwe mwawulira okuva ku lubereberye, nti tusaanidde okwagalana.” (1 Yok. 3:10, 11) Okuba nti Abajulirwa ba Yakuwa baagalana era bali bumu kiraga nti be bagoberezi ba Kristo ab’amazima, Katonda b’akozesa okutuukiriza ekigendererwa kye eky’okuba nti amawulire amalungi gabuulirwa mu nsi yonna.—Mat. 24:14.
OKUKUŊŊAANYA ‘AB’EKIBIINA EKINENE’
12, 13. Kiki ‘ab’ekibiina ekinene’ kye bakola leero, era kiki Yakuwa ky’anaatera okubakolera?
12 Abaweereza ba Yakuwa abasinga obungi ba ‘kibiina kinene era bava mu buli ggwanga n’ebika n’abantu n’ennimi.’ ‘Bayimiridde mu maaso g’entebe ya Katonda ey’obwakabaka ne mu maaso g’Omwana gw’Endiga,’ Yesu Kristo. Ab’ekibiina ekinene be baani? ‘Bano be bayita mu kibonyoobonyo ekinene, era aboozezza ebyambalo byabwe ne babitukuza mu musaayi gw’Omwana gw’Endiga,’ nga bakyoleka nti bakkiririza mu ssaddaaka y’ekinunulo kya Yesu. ‘Ab’ekibiina ekinene’ baagala nnyo Yakuwa n’Omwana we era ‘baweereza Katonda emisana n’ekiro.’—Kub. 7:9, 14, 15.
13 Mu kiseera ekitali kya wala, Katonda ajja kuzikiriza ensi eno embi mu ‘kibonyoobonyo ekinene.’ (Mat. 24:21; soma Yeremiya 25:32, 33.) Naye olw’okuba Yakuwa ayagala nnyo abaweereza be, ajja kubakuuma ng’ekibiina era abayingize mu nsi ye empya. Nga bwe kyalagulwa emyaka nga 2,000 emabega, Katonda “alisangula buli zziga mu maaso gaabwe era tewalibaawo kufa nate, newakubadde okukungubaga, newakubadde okukaaba newakubadde obulumi.” Weesunga okubeera mu nsi empya ‘ng’ebintu eby’olubereberye biweddewo’?—Kub. 21:4.
14. Ab’ekibiina ekinene benkana wa leero?
14 Ennaku ez’enkomerero bwe zaali zaakatandika mu 1914, waaliwo abaweereza ba Yakuwa batono nnyo mu nsi yonna. Okwagala kwe baalina eri bantu bannaabwe n’obuyambi Katonda bwe yabawa okuyitira mu mwoyo gwe omutukuvu, byayamba Abakristaayo abaafukibwako amafuta abatono abaaliwo mu kiseera ekyo okubuulira n’obunyiikivu amawulire amalungi ag’Obwakabaka, wadde ng’embeera yali nzibu nnyo. N’ekivuddemu, ab’ekibiina ekinene abalina essuubi ery’okubeera ku nsi bakuŋŋaanyiziddwa. Leero, waliwo Abajulirwa ba Yakuwa nga 8,000,000 mu bibiina ebisukka mu 115,400 okwetooloola ensi yonna, era omuwendo ogwo gweyongera okulinnya buli lukya. Ng’ekyokulabirako, mu mwaka gw’obuweereza 2014, abantu abasukka mu 275,500 be baabatizibwa, kwe kugamba, abantu nga 5,300 be baabatizibwanga buli wiiki.
15. Omulimu gw’okubuulira amawulire amalungi ag’Obwakabaka gutuuse wa leero?
15 Omulimu gw’okubuulira gukulaakulanye nnyo leero. Kati ebitabo byaffe ebinnyonnyola Bayibuli bikubibwa mu nnimi ezisukka mu 700. Kopi z’Omunaala gw’Omukuumi ezisukka mu 52,000,000 ze zikubibwa mu kyapa buli mwezi mu nnimi 247, era ye magazini esingayo okukubibwa mu kyapa mu nsi yonna. Ate era kopi ezisukka mu 200,000,000 ez’akatabo Kiki Ddala Baibuli ky’Eyigiriza? ke tukozesa okuyigiriza abantu Bayibuli zikubiddwa mu nnimi ezisukka mu 250.
16. Lwaki wabaddewo okukulaakulana kwa maanyi mu kitundu eky’oku nsi eky’ekibiina kya Yakuwa?
16 Okukulaakulana okwo kubaddewo olw’okuba twesiga Yakuwa awamu n’Ekigambo kye, Bayibuli, ekyaluŋŋamizibwa. (1 Bas. 2:13) Mu butuufu, kyewuunyisa nnyo okulaba okukulaakulana okw’amaanyi bwe kutyo mu bantu ba Yakuwa, naddala bw’olowooza ku ky’okuba nti “katonda ow’enteekateeka y’ebintu eno,” Sitaani, tabaagala era abayigganya.—2 Kol. 4:4.
BULIJJO LAGA ABALALA OKWAGALA
17, 18. Abaweereza ba Katonda basaanidde kuyisa batya abo abatali bakkiriza?
17 Abaweereza ba Yakuwa basaanidde kuyisa batya abantu abatasinza Katonda omu yekka ow’amazima? Bwe tuba tubuulira tusanga abantu abatuyisa mu ngeri ezitali zimu: abamu batuyisa bulungi ate abalala batuyisa bubi. Kyokka abantu ka babe nga batuyisizza batya, Ekigambo kya Katonda kiraga engeri abaweereza ba Katonda gye balina okweyisaamu. Kigamba nti: “Ebigambo byammwe bulijjo bibeerenga bya kisa, era nga binoze omunnyo, musobole okumanya engeri gye musaanidde okuddamu buli muntu.” (Bak. 4:6) Olw’okuba twagala bantu bannaffe, tufuba okubabuulira ebikwata ku ssuubi lyaffe nga twogera nabo mu ngeri ‘ey’obukkakkamu era nga tubassaamu ekitiibwa.’—1 Peet. 3:15.
18 Tukiraga nti twagala bantu bannaffe ne bwe kiba nti abo be tuba tusanze bagaana obubaka bwaffe oba batuyisa bubi. Tufuba okukoppa Yesu. Bayibuli egamba nti: “Bwe yavumibwa ye teyavuma. Bwe yali abonaabona teyatiisatiisa, naye yeewaayo eri [Yakuwa] asala omusango mu butuukirivu.” (1 Peet. 2:23) Ka tube nga tuli ne bakkiriza bannaffe oba n’abantu abalala, twoleka obwetoowaze nga tukolera ku bigambo bino: “Temukola muntu kibi olw’okuba abakoze ekibi oba okuvuma oyo abavumye. Naye [mwogere] naye bulungi.”—1 Peet. 3:8, 9.
19. Tusaanidde kuyisa tutya abalabe baffe?
19 Obwetoowaze butuyamba okukolera ku musingi omukulu ennyo Yesu gwe yassaawo. Mu kubuulira kwe okw’oku Lusozi, Yesu yagamba nti: “Mwawulira bwe kyagambibwa nti, ‘Olina okwagala munno naye okyawe omulabe wo.’ Naye mbagamba nti: Mweyongere okwagala abalabe bammwe era n’okusabira abo ababayigganya; mulyoke mubeere abaana ba Kitammwe ali mu ggulu, olw’okuba omusana gwe agwakiza abalungi n’ababi era enkuba ye agitonyeseza abatuukirivu n’abatali batuukirivu.” (Mat. 5:43-45) Abaweereza ba Katonda tulina ‘okwagala abalabe baffe,’ ka babe nga batuyisizza batya.
20. Kiki ekiraga nti mu nsi empya, abantu bonna bajja kuba baagala Yakuwa ne bantu bannaabwe? (Laba ekifaananyi ku lupapula 21.)
20 Mu byonna bye boogera ne mu bye bakola, abaweereza ba Yakuwa balina okukyoleka nti baagala Yakuwa ne bantu bannaabwe. Ng’ekyokulabirako, ne bwe kiba nti abantu abamu baba bagaanye okukkiriza obubaka bwaffe, tubayamba nga bali mu bwetaavu. Omutume Pawulo yawandiika nti: “Temubanga na bbanja eri omuntu yenna, wabula mwagalanenga; kubanga oyo ayagala muntu munne aba atuukirizza amateeka. Kubanga amateeka gano: ‘Toyendanga, Tottanga, Tobbanga, Teweegombanga,’ n’amalala gonna, gagattibwa mu bigambo bino: ‘Yagalanga muntu munno nga bwe weeyagala wekka.’ Omuntu alina okwagala takola munne kibi; n’olwekyo okwagala kutuukiriza amateeka.” (Bar. 13:8-10) Abaweereza ba Yakuwa tufuba okwoleka okwagala okwa nnamaddala mu nsi eno efugibwa Sitaani era omuli abantu abatali bumu, abakambwe, era ababi. (1 Yok. 5:19) Oluvannyuma lwa Yakuwa okuggyawo Sitaani, badayimooni, n’abantu ababi, abantu bonna ku nsi bajja kuba booleka okwagala. Nga kijja kuba kya ssanyu nnyo okulaba ng’abantu bonna ku nsi baagala Yakuwa ne bantu bannaabwe!


text:
Nkole Ki Okusobola Okulekera Awo Okulowooza ku by’Okwegatta?
By’osaanidde okukola
Londa emikwano emirungi. Singa mikwano gyo oba abaana b’osoma nabo ku ssomero batandika okwogera ku by’okwegadanga, naawe ne weetaba mu mboozi eyo, awo ojja kuba oyongera buzibu ku buzibu. Wandibadde weekutula mangu ku mboozi eyo oba n’ogikomya kyokka ng’okikola mu ngeri ey’amagezi n’otalabika ng’omuntu eyeetwala okuba omutuukirivu ennyo.
Weewale eby’okwesanyusaamu eby’obugwenyufu. Ennaku zino eby’okwesanyusaamu ebisinga obungi ekigendererwa kyabyo kya kusiikuula okwegomba okubi. Bayibuli etuwa magezi ki?
Egamba nti: “Ka twenaazeeko byonna ebyonoona omubiri n’omwoyo, obutukuvu bwaffe butuukirire mu kutya Katonda.” (2 Abakkolinso 7:1) Weesambire ddala eby’okwesanyusaamu byonna ebikuleetera okwagala okwenyigira mu bikolwa eby’okwegatta.
Jjukira kino: Omuntu okuwulira obuwulizi ng’ayagala okwegatta ku bwakyo si kibi. Katonda yatonda omusajja n’omukazi mu ngeri ebaleetera okuwulira nga buli omu asikirizibwa munne, era nga basobola okwegatta singa baba nga baafumbiriganwa. Kale singa oluusi owulira ng’oyagala okwegatta, tokitwala nti oli mubi nnyo era nti tosobola kwekuumira ku mpisa nnongoofu.
Ky’osaanidde okumanya: Ggwe kennyini osobola okusalawo bintu ki by’oyagala okumalirako ebirowoozo byo. Kale nno osobola okukuuma empisa zo n’ebirowoozo byo nga biyonjo!


text:
ESUURA EY’OMUKAAGA
Kiki Ekibaho Omuntu Obwafa?
1-3. Abantu bekaguza bikaguzo ki ebikwatiraine n’okufa, kandi ediini ezimu zibigarukamu zita?
BAIBULI eturaganiza ngu halibaho akasumi okufa obu kuliba kutakyaroho. (Okusuku’rwa 21:4) Omu Suura 5, tukarora ngu ekicunguro kikatukingurraho omugisa gw’okutunga obwomeezi obutahwaho. Baitu abantu na hati nibakyafa. (Omugambizi 9:5) Ekimu ha bikaguzo ebikuru ebitukira kwekaguza kiri, Kiki ekibaho obutufa?
2 Tuhurra nitugonza kutunga eky’okugarukamu ky’ekikaguzo kinu kukira muno obu tuba tuferiirwe omugonzebwa waitu. Nitusobora kwekaguza: ‘Agenzere nkaha? Narora ekiturukukora? N’asobora kutukonyera? Tuligaruka tumurole?’
3 Amadiini gagarukamu ebikaguzo binu omu miringo erukwahukana. Agamu geegesa ngu, abantu abarungi obu bafa bagenda omu iguru, kandi ngu ababi bagenda omu murro. Agandi gagamba ngu obwofa, ofooka mwoyo kandi oikara n’abantu baawe abafiire ira. Kandi agandi gagamba ngu hanyuma y’okufa bakucwera omusango ogw’okuzaarwa ogwakabiri, n’ogaruka omu nsi omu oli kisoro.
4. Amadiini gaina nyegesa ki emu erukusisana habikwatiraine n’okufa?
4 N’obukiraaba ngu ediini zinu zoona nizigamba ebintu ebirukwahukana, zoona ziine enyegesa emu erukusisana. Zoona nizeegesa ngu omuntu obwafa, haroho ekintu ekimurugamu kikasigara kiri kyomeezi. Ganu mananu?
KIKI EKIBAHO OMUNTU OBWAFA?
5, 6. Kiki ekitubaho obu tufa?
5 Yahwe amanyire ekitubaho obu tufa. Atugambira ngu omuntu obwafa, obwomeezi bwe buhwaho. Okufa nukwo kutaba n’obwomeezi. Omuntu obwafa, ebiteekerezo bye hamu n’omulingo arukwehurra tibyeyongera okwomeera. * Hanyuma y’okufa, omuntu aba atakyasobora kurora, kuhurra, rundi okuteekereza.
6 Omukama Sulemani akahandiika n’agamba ati ‘abafu tibamanyire kigambo nekimu.’ Abafu tibasobora kutugonza rundi kutunoba, kandi ‘tiharoho mulimo, n’obukwakuba okuhanuura, n’obukwakuba okumanya, n’obugakuba amagezi, okuzimu [omu kituuro] nambere orukugenda.’ (Soma Omugambizi 9:5, 6, 10.) Kandi, Zabuli 146:4 rugamba ngu omuntu obwafa “ebiteekerezobye” bifa.
YESU OKUFA AKAKUBAZAAHO KI?
7. Yesu akalengesaniza okufa na ki?
7 Omunywani we Lazaro obwakaba afiire, Yesu akagambira abegeswa be ngu: “enganjani yaitu Lazaro agwijagiire.” Baitu Yesu akaba atarukumanyisa ngu Lazaro akaba ahumwire buhumura. Yesu akoongera yagamba: “Lazaro afire.” (Yohana 11:11-14) Yesu akalengesaniza okufa n’okugwijagira. Atagambe ngu Lazaro akaba agenzere omu iguru rundi ngu akaba ali n’abanyabuzaale be abaali bafiire. Kandi atagambe ngu Lazaro akaba n’abonabonesebwa omu murro rundi ngu akaba nagenda kuzaarwa ogwakabiri nk’omuntu rundi nk’ekisoro. Tinikwo y’agambire. Baitu akooleka ngu Lazaro obu yafiire akaba nasisana n’omuntu ow’agwijagiire. Ebyahandiikirwe ebindi nabyo birengesaniza okufa n’okugwijagira. Baibuli egamba ngu Sitefano akateerwa amabaale “yagwijagira” ekirukumanyisa ngu akafa. (Engeso Ezabakwenda 7:60) Omukwenda Paulo nauwe akagamba ngu Abakristaayo abamu “bakagwijagira.”—1 Abakolinso 15:6.
8. Tumanyire tuta ngu Ruhanga atahange abantu okufa?
8 Ruhanga akaba ahangire Adamu na Haawa baikaleho akasumi kake nukwo bafe? Nangwa! Yahwe akabahanga nukwo baikale omu nsi ebiro n’ebiro kandi batarukurwara. Ruhanga obwakaba nahanga abantu, akabatamu ekihika ky’okugonza kwomeera ebiro byona. (Omugambizi 3:11) Yahwe tagonza abantu okukaikura n’okufa nk’oku omuzaire atarukusobora kusemererwa habw’omwana we kukaikura n’okufa. Baitu Ruhanga obwaraaba yatuhangire kwomeera ebiro byona, habwaki tufa?
HABWAKI TUFA?
9. Habwaki ekiragiro Yahwe eki yahaire Adamu na Haawa kitarabaire kigumire?
9 Omu rugonjo rwa Adeni, Yahwe akagambira Adamu: “Ha muti gwona ogwomu rugonjo olyehoga nkokwogonza. Baitu ha muti ogwokumanya oburungi nobubi otaligulyaho. Baitu omu kiro ekyoliguliramu, mazimakwo olifa.” (Okubanza 2:9, 16, 17) Ekiragiro eki kyali kitagumire kukyorobera, kandi Yahwe akaba aine obugabe bw’okugambira Adamu na Haawa ekihikire n’ekitahikire. Kakuba bayorobiire Yahwe, bakubaire niboleka ngu niborobera obusobozi bwe. Kyakubaire nikyoleka ngu baali nibasiima byona ebyakaba abahaire.
10, 11. (a) Setani akahabisa ata Adamu na Haawa? (b) Habwaki hataroho eky’okwekwasa habw’ekibi Adamu na Haawa eki bakozere?
10 Eky’ennaku, Adamu na Haawa bakajeemera Yahwe. Setani akakaguza Haawa ati: “Nukwo Ruhanga yagambire ati mutalirya ha miti yona eyomu rugonjo?” Haawa yamugarukamu ati: “Ebyana ebyemiti eyomu rugonjo ntusobora okubiryaho: baitu ha byana ebyomuti oguli hagati omu rugonjo, Ruhanga akagamba ati Mutaligulyaho, nobukwakuba [okugukwataho] mutafa.”—Okubanza 3:1-3.
11 Setani yagamba: “Okufa timulifa: baitu Ruhanga amanyire ha kiro ekimuliguliraho amaiso ganyu nuho galiigukira, nainywe muliba nka Ruhanga okumanya ebirungi nebibi.” (Okubanza 3:4-6) Setani akaba n’agonza Haawa atekereze ngu akaba aine obusobozi bw’okwecweramu ekirungi n’ekibi. Kandi akamubiiha ngu busaho ekikaba nikigenda kumuhikaho. Setani akagambira Haawa ngu akaba atarukugenda kufa. Haawa akalya ekijuma kandi yahaho na iba. Adamu na Haawa bakaba bakimanyire ngu Yahwe akabagamba okutalya ha kijuma. Obu bacwiremu okukirya, bakaba nibacwa ekiragiro ekikaba kitagumire kworobera kandi eki bakaba nibetegereza. Obu baliire ekijuma bakoleka ngu bakaba batarukuha Ise bo ow’omu iguru ekitiinisa. Bakaba bataine ky’okwekwasa!
12. Habwaki kiri ky’okusaasa ngu Adamu na Haawa bakajeemera Yahwe?
12 Kintu ky’ennaku kurora ngu abazaire baitu ab’okubanza batahe Omuhangi waabo ekitiinisa! N’osobora kwehurra ota kakuba omutabani waawe n’omuhara waawe ab’okulize bakujeemera bakacwa ebiragiro byawe? Tiwakubihiirwe?
13. Yahwe akaba n’amanyisa ki obu yagambire ngu ‘omu cucu nuho oligaruka’?
13 Adamu na Haawa bakafeerwa omugisa ogw’okwomeera ebiro n’ebiro obu bajemiire Ruhanga. Yahwe akagambira Adamu: “Baitu oli cucu, kandi omu cucu [nuho] oligaruka.” (Soma Okubanza 3:19.) Eki kikaba nikimanyisa ngu Adamu yali w’okugaruka omu cuucu nk’atakahangwaga. (Okubanza 2:7) Hanyuma ya Adamu kusiisa, akafa yahweraho kimu nk’omuntu atakabahoga.
14. Habwaki tufa?
14 Kakuba Adamu na Haawa bali borobiire Ruhanga, bakubaire bakyali bomeezi na hati. Baitu obu bamujemiire, bakafooka basiisi kandi kikabarugirramu okufa. Ekibi kiri nk’oburwaire obw’amaani muno omuntu asobora kwijukura kuruga ha bazaire be. Itwena tuzaarwa n’ekibi kandi niyo nsonga habwaki tufa. (Abarumi 5:12) Baitu kinu kitabe kigendererwa kya Ruhanga. Ruhanga akaba atarukugonza abantu bafe kandi nikyo Baibuli eyetera okufa “omunyanzigwa.”—1 Abakolinso 15:26.
AMANANU GATUFOORA AB’OBUGABE
15. Kumanya amananu agarukukwata ha kufa nikisobora kutukonyera kita?
15 Amananu agarukukwata ha kufa gatukonyera okutahondera enyegesa ez’ebisuba. Baibuli etugambira ngu abafu tibahurra oburumi bwona rundi enaku. Titurukusobora kubaza n’abo kandi n’abo tibarukusobora kubaza naitwe. Titurukusobora kubakonyera. Tibarukusobora kutukora akabi koona, nahabwekyo titusemeriire kubatiina. Baitu amadiini maingi gagamba ngu abafu baine nambere bali kandi ngu nitusobora kubakonyera kakuba tuha abeebembezi b’amadiini sente. Baitu okumanya amananu kitukonyera obutahondera ebisuba ebi.
16. Amadiini maingi geegesa kisuba ki ekirukukwata h’abafu?
16 Setani akozesa amadiini ag’ebisuba okutubiiha nukwo tuteekereze ngu abafu bakyali bomeezi. Ekyokurorraho, amadiini agamu geegesa ngu haroho ekintu ekitafa ekyeyongera kwomeera. Naiwe ediini yaawe nukwo eyegesa, rundi ki ehondera Baibuli eky’eyegesa? Setani akozesa ebisuba okuhabisa abantu nukwo baleke kuhereza Yahwe.
17. Habwaki enyegesa y’okwokya abantu omu murro n’ejumisa ibara lya Yahwe?
17 Ebintu amadiini maingi ebi garukwegesa nibitinisa. Nk’ekyokurorraho, amadiini maingi geegesa ngu abantu ababi nibaija kwokebwa omu murro. Kinu kisuba ekirukusiisa ibara lya Yahwe. Tasobora kubonabonesa abantu omu mulingo nk’ogu. (Soma 1 Yohana 4:8.) N’osobora kwehurra ota kakuba orora omuzaire nayokya emikono y’omwana we omu murro? N’osobora kumutwara nk’omuntu omubi muno. Gunu nugwo mulingo Setani arukugonza turolemu Yahwe!
18. Habwaki tutasemeriire kutiina abafu?
18 Ediini ezimu zeegesa ngu omuntu obwafa, afooka mwoyo. Ediini zinu zigamba ngu tusemeriire kutamu ekitiinisa abantu abafiire habwokuba emyoyo yaabo n’esobora kufooka nganjani zaitu enungi muno rundi abanyanzigwa baitu. Abantu baingi baikiririza omu kisuba kinu. Kinu kiretereza abantu kutiina abafu n’okubaramya omu kiikaro ky’okuramya Yahwe. Ijuka ngu abafu tibarukusobora kumanya rundi kuhurra kintu kyona, nahabwekyo, titusemeriire kubatiina. Yahwe nuwe Omuhangi waitu, Ruhanga ow’amananu. Nahabwekyo, nuwe wenka ou tusemeriire kuramya.—Okusuku’rwa 4:11.
19. Kumanya amananu agarukukwata ha kufa kitukonyera kita?
19 Obutumanya amananu agarukukwata ha kufa, kitukonyera butahondera ebisuba binu. Kandi amananu ganu gatukonyera okwetegereza kurungi ebintu ebi Yahwe aturaganiize eby’arukwija kutukorra omu busumi bw’omu maiso.
20. Nitwija kwega ki omu suura erukuhonderaho?
20 Ira muno, omuheereza omu wa Ruhanga arukumanywa nka Yobu akakaguza: “Omuntu obwalifa, aligaruka okuba omwomezi?” (Yobu 14:14) Mali nikisoboka omuntu ayafiire kugaruka kuba mwomeezi? Ruhanga natuha eky’okugarukamu ekirukugarramu amaani omu Baibuli. Omu suura erukuhonderaho nitwija kurora habwaki nikigarramu amaani.
^ kac. 5 Abantu abamu bateekereza ngu omuntu aba n’omuzimu ogumurugamu nigweyongera kwomeera hanyuma y’okufa. Kumanya ebirukukiraho ha nsonga enu, rora Ebyongiirweho, akacweka 17 hamu na 18.


text:
Kiki Kye Nnyinza Okukola Singa Mba Mpulira Ekiwuubaalo?
By’osaanidde okukola
1. Lowooza ku birungi by’osobola okukola. (2 Abakkolinso 11:6) Wadde kirungi nnyo okumanya obunafu bwo, ate era kya muganyulo n’okumanya ebintu ebirungi by’osobola okukola. Bw’omanya ebirungi by’osobola okukola, kikuyamba okukimanya nti oli wa mugaso era bw’otyo n’osobola okwegobako ekiwuubaalo. Weebuuze, ‘Birungi ki bye nneerabamu?’ Lowooza ku busobozi bw’olina oba ebitone by’olina.
2. Kirage nti ofaayo nnyo ku bantu abalala. Kigezeeko ng’obaako abantu b’olaga nti obafaako mu bwesimbu. Omuvubuka omu ayitibwa Jorge agamba nti “
okubuuza obubuuza omuntu ebimukwatako oba ebikwata ku mulimu gw’akola kikuyamba okumanya obulungi omuntu oyo.
Ky’olina okwegendereza: Abantu b’ofuula mikwano gyo tebalina kuba ba myaka gyo bokka. Abamu ku bantu abaali ab’omukwano ennyo aboogerwako mu Bayibuli, gamba nga Luusi ne Nawomi, Dawudi ne Yonasaani, oba Timoseewo ne Pawulo, omu yali mukulu nnyo ku munne. (Luusi 1:16, 17; 1 Samwiri 18:1; 1 Abakkolinso 4:17) Kikulu era n’okukijjukira nti bw’otandika okunyumya n’abalala tekiba kirungi kwefuga mboozi. Abantu baagala nnyo omuntu awuliriza kye baba boogera. N’olwekyo, bw’oba ng’owulira nti tomanyi kunyumya, totya, kubanga si ggwe wekka agenda okuba ng’ayogera!
3. Kirage nti ‘
olumirirwa abalala.’ (1 Peetero 3:8) Ne bw’oba nga tokkiriziganya n’oyo aba ayogera, muleke amaleyo ky’ayogera. By’okkiriziganya naye by’oba ossaako omwoyo. Bwe wabaawo ky’otokkiriziganya naye ky’oyagala okumulaga, kimugambe mu ngeri ey’obukkakkamu.
Ky’olina okwegendereza: Yogera n’abalala mu ngeri gy’oyagala boogere naawe. Okuwakana ennyo, okujerega, oba okuvumirira abalala kisobola okuleetera abantu okukwewala. Abalala bajja kwagala obeere mukwano gwabwe singa ‘
ebigambo byo bulijjo bibeera bya kisa.’—Abakkolosaayi 4:6.


text:
Kkooti enkulu mu Kampala egobye okusaba kw’ababadde baagala eyise ekiragiro ekiyimiriza ekitongole ekikola ku byempuliziganya, okusalako essimu zonna ezitannaba kuwandiisibwa.
Omulamuzi Steven Musota agambye nti oluvanyuma lwa UCC okwongezaayo ekiseera abantu mwebalina okuwandiisa kaadi zaabwe, abadde tayinza ate kulagira kuyimiriza nteekateeka eno.
Alagidde ba looya aba UCC n’abatwala okwemulugunya mu kkooti bateekemu ebiwandiiko ku nsonga endala eziri mu kwemulugunya enkulu gamba nga eky’okulagira abantu okukozesa endaga-muntu yokka sso nga waliwo waliwo passipooti ne driving permit nga nabyo biwandiiko bya gav’t ebitongole.
Nga munaana omwezi ogujja ogwa June omulamuzi ekyo lwajja okukiwaako ensala.
Okwemulugunya kuno mu kkooti kwatwalibwayo Norman Tumuhimbise n’abalwanirizi b’eddembe ly’obuntu aba Trumpet Uganda Limited.


text:
Biki Bye Tuyiga mu Bayibuli?
Olowooza Bayibuli esobola okukuyamba ng’olina ebikweraliikiriza?
Wandizzeemu otya?
Yee
Nedda
Oboolyawo
Bayibuli ky’egamba
‘Mukwase Katonda byonna ebibeeraliikiriza kubanga abafaako.’ (1 Peetero 5:7) Bayibuli etukakasa nti Katonda asobola okutuyamba nga waliwo ebitweraliikiriza.
Ebirala bye tuyiga mu Bayibuli
Bw’osaba Katonda, osobola okufuna “emirembe gya Katonda” ne kikuyamba obuteeraliikirira nnyo.—Abafiripi 4:6, 7.
N’okusoma Ekigambo kya Katonda kisobola okukuyamba obuteeraliikirira nnyo.—Matayo 11:28-30.
Ekiseera kirituuka ne tuba nga tetulina kitweraliikiriza?
Abantu abamu balowooza nti . . . okweraliikirira kye kimu ku bintu ebyatutonderwa, ate abalala balowooza nti omuntu ng’akyali mulamu, tasobola buteeraliikirira. Ggwe olowooza otya?
Bayibuli ky’egamba
Katonda ajja kuggyawo ebituleetera okweraliikirira. “Okufa tekulibaawo nate, newakubadde okukungubaga, newakubadde okukaaba, newakubadde obulumi.”—Okubikkulirwa 21:4.
Ebirala bye tuyiga mu Bayibuli
Obwakabaka bwa Katonda bwe bunaaba bufuga ensi, wajja kubaawo emirembe mingi.—Isaaya 32:18.
Ebintu ebitweraliikiriza bijja kuba tebikyaliwo.—Isaaya 65:17.


text:
KAWEMPE Muslim eyolekedde okusaawo likodi y’okuwangula liigi y’eggwanga ey’omupiira gw’abakazi eya FUFA Women Elite League omulundi ogw’okusatu ogw’omuddirinnnanwa...
ENJOGERA ya 'Ennungi tezikya bbiri' yatuukidde ku Kawempe Muslim ttiimu zaayo bbiri bwe zaakubiddwa ku fayinolo bbiri ne basubwa ebikopo bibiri mu mpaka...
MWANAMUWALA Hasifa Nassuuna eyakalondebwa ku muzannyi w’omwaka 2016 omukazi yazzeemu okusisinkana nnyina Annet Nakimbugwe mu FUFA Women Elite League liigi...
10 Jul 2017
10 Jul 2017
10 Jul 2017
10 Jul 2017
10 Jul 2017


text:
Wiiki eno, omuduumizi wa poliisi Gen. Kale Kayihura yakutte abakulira poliisi y’e Kajjansi lwa kutulugunya batuuze.
Kyokka Kalondoozi wa Bukedde alaze engeri okutulugunya abatuuze mu Kajjansi bwe kukolebwa abaserikale bangi omuli n’omu eyaakaggulwako emisango egiwera kyokka ne wabulawo amuvunaana.
WIIKI ewedde, abaserikale abakulu ku poliisi y'e Kajjansi baakwatiddwa ne baggalibwa ku poliisi e Kibuye nga bavunaanibwa kwenyigira mu kutulugunya batuuze b'oku kyalo Ssekiwunga.
Akulira eby’okunoonyereza ku poliisi eno ASP Richard Mwijukye n’atwala poliisi eno Philemon Ameru be baakwatiddwa.
Omwogezi wa poliisi mu Kampala n'emiriraano Patrick Onyango agamba nti abaserikale bano baali baweereddwa ebiragiro okukakasa nga bakuuma eddembe ng’ekiragiro kya kkooti kikolebwa kyokka ne beenyigira mu kukola ebimenya amateeka.
David Katumba yatwala ensonga mu kkooti ng'ayagala abatuuze bamuviire ku ttaka ly'agamba nti beesenzaako mu bukyamu okuva lwe yaligula ku Rose Naganda, era kkooti n'ekkiriza okusaba kwe.
Ekyewuunyisa nti aba poliisi abandibadde bakubiriza bawannyondo ba kkooti okusengula abantu mu mirembe, beenyigira mu kusaawa ensuku z'abantu n'okumenya amayumba ekyali kimenya amateeka.
Naye bino we bibeereddewo ng’abatuuze b’e Kajjansi n’ebitundu ebyetooloddewo balina ekifaananyi ekibi ku poliisi yaabwe.
Bagamba nti abapoliisi bakolagana n’ababbi, babatulugunya olutatadde oluusi n’okubasibako emisango. Omutuuze omu gye buvuddeko yatwalayo Sheikh omu ow’e Bwebajja eyabba pikipiki ye kyokka owapoliisi n’amuta, oluvannyuma n’amwefuulira era ssinga teyamala kuloopa musango mu bakulu basingawo osanga ssinga na kati akyali mu nkomyo!
Mu January wa 2015, abapoliisi y’e Kajjansi baakuba omuwala Rebecca Namirimu 24, amasasi mu kibegabega era ne leero akyali mu ddwaaliro e Nsambya!
Namirimu agamba nti abapoliisi abaamukuba kuliko Cpl Nelson Enyaga ne Thomas Oganya baali batambulira mu mmotoka nnamba UP 2547, nti kyokka ne bwe baawaaba mu bakama baabwe, ne mu kitongole kya poliisi ekikwasisa empisa (PSU) ku nnamba PRS 96/2015, na buli kati tewali kyakolebwa!
Ng’oggyeeko okutulugunya abatuuze, abatuuze bwe bavaayo okuloopa abaserikale bano, abakulu ku poliisi eno batuulira emisango gyabwe oluusi egimu ne bagaana okugiyingiza mu bitabo.
Ensonga esinze okugulumbya poliisi eno n’abatuuze b’e Kajjansi ya muserikale Joshua Asiimwe, abatuuze gwe bagamba nti yeegezezza mu bantu abawerako, abalala abakubye n’abalekera obuvune ate abamu n’abatiisatiisa.
Ebikolobero bino omuserikale abikoze mu Kajjansi A gy’anywera omwenge. PC Joshua Asiimwe (nnamba 58516) omwaka oguwedde kata akube abantu 10 amasasi mu bbaala ya Rose Namulindwa nga bamugaanye okunywa ku mwenge gwabwe.
Mu be yali agenda okutuusaako obulabe mwalimu ne muserikale munne Nsereko eyamulwanyisa okumuggyako emmundu kyokka poliisi y’e Kajjansi n’egaana okuvunaana Asiimwe.
Fayiro eno baagituulira kyokka akulira poliisi n’omuntu waabulijjo, Anatoli Mureterwa bwe yategeera ku nsonga zino, yalagira poliisi y’e Kajjansi ekwate Asiimwe avunaanibwe naye tekyakolebwa!
Ku ntandikwa y’omwaka guno, omuserikale y’omu yali ayagala kuttira omusuubuzi mu bbaala bwe yali agenze okunonayo kuleeti ya bbiya.
Abapoliisi abalala be baataasa embeera kyokka Asiimwe obusungu n’abumalira ku mutuuze Ndeka. -Poliisi y’e Kajjansi omusango nagwo yagutuulira.
Nga April 12, 2016 ku ssaawa munaana ez'emisana, omuserikale y’omu yali ne banne nga bava okunywa mu bbaala ya Robert Ampaire n'alumba omukyala Scovia Namagga mu nnyumba ye n’amukuba nga bw’amuluma okutuusa abatuuze bwe baakuba enduulu.
Kyokka mu kifo ky'okuggalira Asiimwe, poliisi y’e Kajjansi yali ekwatamu Namagga nga bagamba nti ye yakuba omuserikale waabwe!
SCOVIA NAMAGGA
Ku olwo olwa April 12, ku ssaawa nga 8:00 ez’emisana, nali mu nnyumba yange nga mpa nkoko mazzi. Abasajja basatu be nali simanyi ne bayimirira ku mulyango gwange ne batandika okuwemula.
Nafuluma ngiweyo amazzi wabula nga sirina we mpita kubanga baali
bazibye omulyango.
Nababuuza ekyali kibaleese okutandika okuwemulira ku mulyango gwange. Omu ku basajja abo oluvannyuma gwe nategeera nti ye Asiimwe teyanninda na kumalayo n’ambuuza nti, “Oyogera ng’ani?”.
Yangwira n’atandika okunkuba ebikonde n’ensambaggere. Nagezaako okwerwanako naye ng’ansinza amaanyi. Kyokka ate ebikonde tebyamumalira, yannuma ku kibegabega, ne nkuba enduulu kyokka n’agaana okunvaako okutuusa baliraanwa bwe bajja olwo n’alyoka anvaako n’adduka.
Wabula bwe yali adduka, yatomera ekibaati ne kimusala mu kyenyi. Olw’okuba ye wa poliisi, yadduka mangu n’anzigulako omusango nti namukuba. Ogwo omusango guli ku SD41/12/04/16.
Nali nkyebuuza ku baliraanwa eky’okukola, aba poliisi bano ne bajja okunkwata nti nakuba omuserikale waabwe. Nnaabakyala w’ekyalo n’abatuuze be bannyamba okwogera ekyabaddewo.
Baze bwe yakomawo enkeera, twagenda ewa Ssentebe w’ekitundu kino Edward Kulubaija ne tumunnyonnyola nga bwe byali bibaddewo. Ssentebe yatukulemberamu ne tugenda ewa DPC Rwankas Kiconco ne yeefuula eyeewuunyizza ennyo ku kyali kigenda mu maaso.
Yatusindika we bayingiriza emisango n’atulagira tuguyingize era ne nzigulawo omusango gw’okunkuba ku fayiro nnamba SD21/13/04/16 kyokka okuva olwo tewali kigenda mu maaso.”
Nnaabakyala Nnaalongo Christine yagambye nti yali wuwe n’awulira akanyoolagano ewa Namagga, yagenda okulaba ng’abasajja abaali bamukolako effujjo badduka. Mu bbanga ttono ate abaserikale ba poliisi e Kajjansi ne bajja nga baagala kukwata Namagga.
EDWARD KULUBAIJA
Ye ssentebe bwe nayogeddeko naye ku nsonga ya poliisi y’e Kajjansi okutulugunya abatuuze yagambye: Owa poliisi lwe yakola effujjo ku mutuuze wange saaliwo naye bwe bantegeeza nakwatagana ne bba w’omukyala ono Henry Kakuba ne tugenda ku poliisi n’omukyala eyali akubiddwa.
Kyanneewuunyisa kubanga ssinga abatuuze tebaalemesa ba poliisi kutwala Namagga, yandibadde yasibwa!
Bwe nayogeddeko n’atwala poliisi eno, Rwankas Kiconco yangambye nti Asiimwe si wa poliisi wabula muyaaye era naye amunoonya!
JOHN SSEBUNNYA
Ono wa byakwerinda mu Kajjansi: Twali twesanyusaamu n’abatuuze abalala nga mwenda, obudde bwali bwa kiro. Ebiseera byali bya byabufuzi ng’aba miritale balawuna.
Baatusanga tunywamu ne batutawaanya. Nagezaako okubategeeza nti ndi wa byakwerinda ne batuvaako. Kyokka mu bbanga ttono ne wajja omusajja n’atandika okuwamba omwenge gwaffe nga bw’agunya ku bweerere, bwe twamunenya yatugamba nti ye muserikale.
Nakubira owa poliisi, Nsereko ne mmutegeeza embeera eyaliwo. Nsereko yajja n’amugamba nti engeri gy’ali owa poliisi, si kirungi kukola ffujjo.
Omuserikale oyo twali tulowooza akooye, naye waayitawo eddakiika ntono n’akomawo ng’ayambadde ekikooti kya poliisi eky’ebibomboola, ng’akutte n’emmundu.
Olwatutuukako n’atusongamu emmundu n’agamba, ‘kati abanzigyeko omwenge musabe essaala ezisembayo!’.
Mu kanyoolagano akaddirira, Asiimwe yaluma Nsereko olugalo kumpi kulukutulako nange n’annuma ku kugulu. Abapoliisi abalala we bajjira ne batutaasa ng'embeera esajusse!
Ekyatwewuunyisa kwe kulaba ng’omuserikale ono enkeera baamuta nga tavunaaniddwa musango gwonna newankubadde nga Nsereko yamuggulako omusango. Ffe olwalaba nga bavuluze owa poliisi munnaabwe, tetwatawaana kuggulawo misango!
Nagezaako okubuuliriza ku wa poliisi ono ne bangamba nti akolera ku poliisi ya CPS naye ate asiiba Kajjansi!” Owa poliisi Nsereko bwe namubuuzizza ku nsonga zino yagambye nti ye yaziwaayo mu bakama be.
SAMUEL KIWANUKA
Mu March w’omwaka guno, abasajja bajja ne banona kuleeti ya bbiya mu dduuka lyange. Waayitawo ekiseera omwana n'agenda aginoneyo ne bagaana okugimuwa. Nze bwe nagendayo ndabe abasajja abalemedde kuleeti yange, bwe nayingira mu kabaala, abasajja bataano be nategeera oluvannyuma nti baali ba poliisi nga Asiimwe y’abakulembera ne banzigalira ne batandika okunkuba.
Abaliraanye ebbaala eno, badduka ne bagenda ku poliisi e Kajjansi ne baleeta abaserikale abantaasa ku bannaabwe.
Naggulawo omusango ku poliisi e Kajjansi ne nfuna n'ebbaluwa z'abasawo naye natambula ebbanga ng’omusango gwe nawaaba tegutambula okutuusa aba poliisi abamu bwe bangamba nti mbiveeko kubanga oli nali nvunaana munnaabwe!
JONATHAN NDEKA
Bwe baatandika okukuba Kiwanuka, nayanguwa okuyita aba poliisi abajja ne bamutaasa. Wabula simanyi ngeri Asiimwe gye yategeera nti nze nayita banne, waayitawo akaseera katono n’ajja n'andabula bwe yali agenda okunkolako olw’okweyingiza mu nsonga ezitankwatako!
Kino teyakyogera mulundi gumu, kwe kwekubira enduulu ku poliisi y'e Kajjansi kyokka tebanfaako. Nagendako ne ku poliisi ya CPS e Kampala era nabo ensonga zange bazimanyiiko.
DPC RWANKAS KICONCO
Bwe namubuuzizza ekibagaanye okukwata Asiimwe yantegeezezza: Mu baserikale bange sirinaamu Joshua Asiimwe naye nsindikira abo abamwemulugunyaako kubanga nange mmunoonya naye si wapoliisi, oyo muyaaye!
RPC ANDREW KAGGWA
Nabuzizza omuduumizi wa poliisi mu maserengeta ga Kampala ku nneeyisa y’owa poliisi eno n’agamba: ngenda kukola ekisoboka tutereeze ensonga zino kubanga nze mbadde sikimanyi.
FRED ENANGA
Omwogezi wa poliisi mu ggwanga yagambye: Abeemulugunya bagende mu kitongole ekikangavvula aba poliisi empisa ekya PSU bwe baba nga balina ennamba z'omusango kwe baaloopera bayambibwe.
Ebibuuzo
1. Oba Asiimwe si wa poliisi, lwaki asula mu nkambi y'aba poliisi e Kajjansi?
2. Dpc Kiconco asobola okunoonya Asiimwe n'amubula ebbanga eryo lyonna kyokka ng’asiiba mu layini ng’anywa omwenge ate ng’asula mu nkambi yaabwe?
3. Munene ki mu poliisi awaga Asiimwe alemesa amateeka okumukolako?


text:
Sheila Patience Ndebele amanyiddwa nga Nalongo Sheila Don Zella omu ku bawala abamanyiddwa ennyo okulya obulamu mu Kampala abbye ‘sho’ ku kabaga k’abadigize e Butuluki.(Turkey)
Sheila eyali muninkini w’omuyimbi Big Eye ng’ali wamu ne Bigs Entertainment baategese akabaga akaatumiddwa ‘Red & white party’ kabadde ku Afro Club mu kibuga kya Butuliki ekikulu Istanbul ng’okuyingira wabadde olina okuba ng’oyambadde bimyufu oba byeru.
Sheila eyabadde annyumidde mu kiteeteeyi ekyeru ekyefaananyirizako ‘gawuni’ y’omugole aliko omusajja Omuzungu gwe yabadde naye bakira banyumirwa obulamu ne myuzi wano obwedda ababalaba kwe kutandika okwogera nti Sheila afunyeyo amumalako enaku ya Big Eye waliwo n’abalowoozezza nti ono ye taata w’abaana be ababiri Abazungu.
Wabula Sheila bwe yabuuziddwa yazzemu nti “ono ali just…. nga bwobimanyi tewali kyamanyi….” Ng’ogyeko Gravity Omutujju gwe yagenze naye ng’omuyimbi, Sheila naye yeggase ku Gravity okusanyusa abantu bwe yabakudde oluyimba lwe olwa ‘Ttabu’ mwalumbira Big Eye n’okumulangira okudduka awaka.


text:
Abaatulugunyizibwa Ku Bya Kaweesi Boona Baakufuna Obukadde 80
Kkooti enkulu mu Kampala eragidde abasibe 22 abavunaanibwa ogw’okutta eyeyali omwogezi wa poliisi abaatulunyizibwa buli omu aliyirirwe...Read More
Bakazi B’abasibe Bavudde Mu Mbeera Ku Kkooti
Bakazi b’abasibe basudde abaana ku kkooti lwa kusiba bbaabwe. This post was syndicated from NBS TV. Click here to read the full text...Read More
Poliisi Yeegaanye Okutulugunya Abasibe
Yadde ng’abagambibwa okutta omupoliisi Andrew Felix Kaweesi baatunze omwoyo ng’enkoko emira ensanafu nebalumiriza poliisi okubatulugunyiza...Read More
Abagambibwa Okutta Kaweesi Batulugunyizibwa?
Wabaddewo okulaajana mu kkooti y’e Nakawa ,abateberezebwa okutta eyali omwogezi wa Poliisi Felix Kawesi bwabaleeeteddwa mu kkooti...Read More
Kulambiro Abatuuze Abasobedde
Olwaleero lweweze wiiki bukya Felix Kaweesi akubibwa amasasi nattibwa ngava mu maka ge e Kulambiro. Omusasi waffe Kibalizi John azzeeyo e...Read More


text:
KCCA FC 2;1 Rivers United
KCCA FC eyongedde okulaga abawagizi n’eggwanga lyonna nti erinnyisizza omutindo bw’ekubidde Rivers United e Lugogo ggoolo 2-1 mu luzannya lwabwe olw’ekibinja mu mpaka za CAF Champions League mu nsitaano ebadde mu kisaawe kya Phillip Omondi Stadium.
Derrick Nsibambi naye ayongedde okulaga eggwanga nti alina ekitone ky'okuteeba nga y’ateebedde KCCA ggoolo zombi mu kitundu ebisooka n’ekyokubiri wabula nga ku luno tebadde ya mutwe nga bw’atera okuteeba.
Kati Nsibambi alina ggoolo 4 mu mpaka zino KCCA ze yeetabyemu omulundi ogusooka era nga buno buwanguzi bwayo obwokubiri mu mupiira esatu.
Bolaji Sakin ye yateebedde Rivers United ey’ekyenkanyi nga gwakakyuka.
KCCA FC yasoose kuwangula Club Africaine eya Tunisia era ku ggoolo 2-1 wabula nga aba FAS Rabbat eya Morocco baagikubirwa ewaabwe ggoolo 3-1.
KCCA edding’ana ne Rivers United nga June 20 mu Nigeria.


text:
Essuula 1
1 Gano ge mannya g'abaana ba Isiraeri abaatuuka mu Misiri; buli muntu n'ennyumba ye n'ajja awamu ne Yakobo.
2 Lewubeeni, Simyoni, Leevi, ne Yuda;
3 Isakaali, Zebbulooni, ne Benyamini;
4 Ddaani ne Nafutaali, Gaadi ne Aseri.
5 Abantu bonna abaava mu ntumbwe za Yakobo ne baba emyoyo nsanvu: naye Yusufu yali ng'amaze okubeera mu Misiri.
6 Yusufu n'afa, ne baganda be bonna, n'emirembe giri gyonna.
7 Abaana ba Isiraeri ne bazaala, ne beeyongera nnyo, ne baba bangi, ne baba ba maanyi nnyo; ensi n'ejjula abo.
8 Awo ne walya kabaka omuggya mu Misiri ataamanya Yusufu.
9 N'abagamba abantu be nti Laba, abantu b'abaana ba Isiraeri bangi ba maanyi okusinga ffe:
10 kale tubasalire amagezi; baleme okuba abangi, olutalo bwe lulijja baleme okwegatta n'abalabe baffe, okulwana naffe, okugolokoka okuva mu nsi.
11 Kyebaava babateekako abakoza okubabonyaabonya n'emigugu. Ne bamuzimbira Falaawo ebibuga eby'amaterekero, Pisomu ne Lamusesi.
12 Naye nga bwe beeyongera okubabonyaabonya, bwe batyo bo bwe beeyongera obungi n'okubuna. Ne banakuwala olw'abaana ba Isiraeri.
13 Abamisiri ne babakoza emirimu abaana ba Isiraeri n'amaanyi:
14 ne bakaayisa obulamu bwabwe mu buddu obuzibu, okutegana n'ebbumba n'amatoffaali, era n'obuddu bwonna obw'omu nsuku, obuddu bwonna bwe baabakoza n'amaanyi.
15 Kabaka w’e Misiri n'abagamba abazaalisa Abaebbulaniya, erinnya ly'omu Sifira, erinnya ly'ow'okubiri Puwa:
16 n'ayogera nti Bwe mubakolanga abakazi Abaebbulaniya emirimu egy'obuzaalisa, bwe mubalabanga nga bali ku ntebe; omwana bw'abanga ow'obulenzi, mumuttanga; naye bw'abanga ow'obuwala, abeeranga mulamu.
17 Naye abazaalisa ne bamutya Katonda, so kebaakola nga bwe baalagirwa kabaka w'e Misiri, naye baabakuuma abaana ab'obulenzi nga balamu.
18 Kabaka w'e Misiri n'abayita abazaalisa, n'abagamba nti Kiki ekibakoza ekigambo ekyo, ne mubakuuma abaana ab'obulenzi nga balamu?
19 Abazaalisa ne bamugamba Falaawo nti Kubanga abakazi Abaebbulaniya tebali ng'abakazi Abamisiri; kubanga balamu, abazaalisa we bagenda okubatuukirako nga bamaze okuzaala.
20 Katonda n'akola bulungi abazaalisa: abantu ne baba bangi, ne baba ba maanyi nnyo.
21 Awo kubanga abazaalisa baatya Katonda, n'abawa abaana.
22 Falaawo n'alagira abantu be bonna n'ayogera nti Buli mulenzi alizaalibwa mumusuulanga mu mugga, buli muwala mumulekanga.


text:
Bayibuli Eyogera Ki ku Ppaasika?
Bayibuli ky’egamba
Ppaasika teyeesigamiziddwa ku Bayibuli. Ebyafaayo ebikwata ku Ppaasika biraga nti yasibuka mu bulombolombo obukwata ku kuzaala obwakolebwanga edda. Lowooza ku bino wammanga.
Erinnya: Ekitabo Encyclopædia Britannica kigamba nti: ‘
Ensibuko y’ekigambo ky’Olungereza Easter (Ppaasika) temanyiddwa bulungi; abamu bagamba nti munnaddiini Omungereza ayitibwa Venerable Bede eyaliwo mu kyasa eky’omunaana ye yatandikawo ekigambo ekyo ng’akiggya ku linnya lya katonda eyasinzibwanga mu Bungereza ayitibwa Eostre.’ Abalala erinnya eryo balikwataganya ne katonda w’Abafoyiniikiya ow’oluzaalo ayitibwa Astarte, eyalina akakwate ne katonda ow’Abababulooni ayitibwa Ishtar.
Obumyu: ‘
Abantu b’omu Bulaaya ne mu nsi za Buwalabu abaakuzanga emikolo egy’ekikaafiiri egyabangawo ng’ekiseera ky’obutiti kiwedde, baakozesanga obumyu’ ng’akabonero akakiikirira okuzaala.
—Encyclopædia Britannica.
Amagi: Okusinziira ku nkuluze eyitibwa Funk & Wagnalls Standard Dictionary of Folklore, Mythology and Legend, okunoonya amagi ga Ppaasika agalowoozebwa nti galeetebwa akamyu ka Ppaasika, “
si kazannyo buzannyo ak’abaana, wabula kalombolombo akaasibuka mu mikolo egy’oluzaalo egyakolebwanga” abakaafiiri. Abantu abamu balowooza nti eggi lya Ppaasika eritonaatoneddwa, “
mu ngeri ey’ekyamagero, lireeta essanyu, obugagga, n’obukuumi.”—Traditional Festivals.
Engoye Empya eza Ppaasika: “
Omuntu bwe yabanga ayambadde olugoye olutali lupya n’abuuza katonda omukazi, Eastre, eyasinzibwanga abantu mu nsi za Bulaaya ez’omu bukiikakkono, kyatwalibwanga nti yali tassizzaamu katonda oyo kitiibwa era nti ebintu byabanga bijja kumugendera bubi.”—The Giant Book of Superstitions.
Okusaba Okubaawo ng’Enjuba Evaayo: Okusaba okwo kukwataganyizibwa n’obulombolombo abantu ab’edda abaasinzanga enjuba “
bwe baakolanga okwaniriza enjuba ng’eddamu okulabika oluvannyuma lw’ekiseera ky’obutiti, kubanga enjuba yasobozesanga ebimera byonna okuddamu obulamu.”—Celebrations—The Complete Book of American Holidays.
Ekitabo ekiyitibwa The American Book of Days kiraga bulungi ensibuko ya Ppaasika. Kigamba nti: “
Tewali kubuusabuusa nti Ekkanisa yaddira obulombolombo bw’abakaafiiri n’ebuyingiza mu Bukristaayo.”
Bayibuli egaana abantu okusinza Katonda nga bagoberera obulombolombo obutamusanyusa. (Makko 7:6-8) Mu 2 Abakkolinso 6:17 tusoma nti: “‘
Mubeeyawuleko,’ bw’atyo Yakuwa bw’agamba, ‘era mulekere awo okukwata ku kitali kirongoofu.’” Ppaasika yasibuka mu bakaafiiri era abo bonna abaagala okusanyusa Katonda tebalina kugikuza.
Yiga Ebisingawo
OKUJJUKIRA OKUFA KWA YESU
Okujjukira Okufa kwa Yesu
Buli mwaka abantu bukadde na bukadde bakuŋŋaana okujjukira okufa Yesu. Tukwaniriza okubaawo omanye engeri omukolo guno omukulu ennyo gye gunaakuganyulamu.


text:
Okusinziira ku by’afaayo ebizze biwandiikwa wamu n’okutunyumizibwa, abaminsani b’enzikiriza y’ekikatuliki abasookera ddala mu Uganda baagobera mu kifo ekimanyiddwa nga Kigungu,Entebbe.
Kyokka eby’afaayo bino byandikyuka, oluvannyuma lwa bwino omupya okuzuuka nga akakasa nti mu Uganda abaminsani basookera ku bizinga e Ssese ne balyoka batuuka mu Kampala.
Abakatuliki ku bizinga bino bagamba nti baaludde nga bayayaanira abakola ku by’afaayo kino bakikyuse wabula nga bafuyiira ndiga mulele.
Omusasi waffe yabaddeyo okuzuula oba nga ddala eriyo obujulizi bwonna obwoleka nti Farther Loudel Mapeera ne Brother Amans baali balinyeeko e Ssese.


text:
Ennyanjula
Katonda alinga taata ayagala abaana be. 1 Peetero 5:6, 7
Katonda ye Mutonzi waffe, era atufaako. Nga taata ow’amagezi era alina okwagala bw’awa abaana be obulagirizi, ne Katonda ayigiriza abantu buli wamu engeri gye bayinza okuba mu bulamu obusingayo obulungi.
Katonda atuyigiriza amazima ag’omuwendo agatuleetera essanyu era agatuwa essuubi.
Bw’onoowuliriza Katonda, ajja kukuwa obulagirizi era akukukuume. Ate era ajja kukuyamba okwaŋŋanga ebizibu.
Naye waliwo n’omuganyulo omulala
Katonda atugamba nti: ‘Mujje gye ndi; mumpulirize, mube balamu.’ Isaaya 55:3
Yiga Ebisingawo
AMAWULIRE AMALUNGI OKUVA ERI KATONDA!
Katonda Alina Erinnya?
Katonda alina ebitiibwa bingi, gamba nga Omuyinza w’Ebintu Byonna, Omutonzi, ne Mukama. Naye erinnya lya Katonda lisangibwa mu Bayibuli emirundi nga 7,000.
AMAWULIRE AMALUNGI OKUVA ERI KATONDA!
Katonda y’Ani?
Katonda alina erinnya era atufaako?


text:
Essuula 9
1 Malayika ow'okutaano n'afuuwa, ne ndaba emmunyeenye ng'eva mu ggulu ng'egwa ku nsi: n'aweebwa ekisumuluzo ky'obunnya obutakoma.
2 N'asumulula obunnya obutakoma; n'omukka ne guva mu bunnya ne gulinnya ng'omukka gw'enkoomi ennene, n'enjuba n'ebbanga ne bizikizibwa olw'omukka ogw'omu bunnya.
3 Ne mu mukka ne muva enzige ku nsi, ne ziweebwa obuyinza, ng'enjaba ez'obusagwa ez'omu nsi bwe zirina obuyinza.
4 Ne zigambibwa obutayonoona muddo gwa nsi, newakubadde ekintu kyonna ekibisi newakubadde omuti gwonna, wabula abantu bokka abatalina kabonero ka Katonda ku byenyi byabwe.
5 Ne ziweebwa obutabatta, wabula okubalumira emyezi etaano: n'okuluma kwazo kwali ng'okuluma kw'enjaba ey'obusagwa bw'eruma omuntu.
6 Ne mu nnaku ezo abantu balinoonya okufa, so tebalikulaba n'akatono; era balyegomba okufa, era okufa nga kubadduka.
7 N'ebifaananyi by'enzige byafaanana ng'embalaasi ezitegekeddwa olutalo, ne ku mitwe gyazo ng'engule ezifaanana nga zaabu, n'amaaso gaazo ng'amaaso g'abantu.
8 Era zaalina enviiri ng'enviiri z'abakazi, n'amannyo gaazo gaali ng'ag'empologoma.
9 Era zaalina ebizibawo ng'ebizibawo eby'ekyuma, n'edoboozi ly'ebiwaawaatiro byazo ng'eddoboozi ly'amagaali, ery'embalaasi ennyingi nga zifubutuka okuyingira mu lutalo.
10 Era zirina emikira egifaanana ng'enjaba ez'obusagwa, n'emimwa; ne mu mikira gyazo mulimu obuyinza bwazo okulumira abantu emyezi etaano.
11 Zirina kabaka waazo malayika ow'obunnya obutakoma: erinnya mu Lwebbulaniya Abadoni, ne mu Luyonaani alina erinnya Apoliyaani.
12 Obubi obumu buyise: laba, obubi bubiri nate bujja oluvannyuma.
13 Malayika ow'omukaaga n'afuuwa, ne mpulira eddoboozi eryava mu nsonda ennya ez'ekyoto ekya zaabu ekiri mu maaso ga Katonda,
14 ng'agamba malayika ow'omukaaga eyalina akagombe nti Sumulula bamalayika abana abasibiddwa ku mugga omunene Fulaati.
15 Bamalayika abana ne basumululwa abaali bategekeddwa essaawa n'olunaku n'omwezi n'omwaka, okutta ekitundu eky'okusatu eky'abantu.
16 N'omuwendo gw'eggye ery'abeebagala embalaasi obukumi kakumi emirundi ebiri: ne mpulira omuwendo gwabwe.
17 Era bwe nnalaba bwe nti embalaasi mu kwolesebwa kuno, n'abo abaali bazituddeko, nga bambadde eby'omu kifuba ng'eby'omuliro n'ebya kazigizigi n'eby'ekibiriiti: n'emitwe egy'embalaasi ng'emitwe gy'empologoma; ne mu bumwa bwazo ne muva omuliro n'omukka n'ekibiriiti.
18 Mu bibonyoobonyo ebyo byonsatute, kwe kugamba nti omuliro n'omukka n'ekibiriiti ebyava mu bumwa bwazo, ne mufiira ekitundu eky'okusatu eky'abantu.
19 Kubanga obuyinza bw'embalaasi buli mu kamwa kaazo, ne mu mikira gyazo: kubanga emikira gyazo gifaanana ng'emisota, nga girina emitwe; era gye zirumisa.
20 N'abantu abaasigalawo, abatattibwa mu bibonyoobonyo ebyo, tebeenenya mu bikolwa by'emikono gyabwe, obutasinza balubaale, n'ebifaananyi ebya zaabu n'ebya ffeeza n'eby'ebikomo n'eby'amayinja n'eby'emiti, ebitayinza kulaba newakubadde okuwulira, newakubadde okutambula:
21 ne bateenenya mu bussi bwabwe, newakubadde mu bulogo bwabwe, newakubadde mu bwenzi bwabwe, newakubadde mu bubbi bwabwe.


text:
Essuula 22
1 Yandaga omugga ogw'amazzi ag'obulamu, ogumasamasa ng'endabirwamu, nga guva mu ntebe ya Katonda n'ey'Omwana gw'endiga,
2 wakati w'oluguudo lwakyo. Era eruuyi n'eruuyi ew'omugga omuti ogw'obulamu, ogubala ebibala ekkumi n'ebibiri, oguleeta ekibala kyagwo buli mwezi: n'amalagala g'omuti ga kuwonya amawanga.
3 So teribaayo nate kikolimo: n'entebe ya Katonda n'ey'Omwana gw'endiga eneebeeranga omwo: n'abaddu be banaamuweerezanga,
4 era banaamulabanga amaaso ge; era erinnya lye linaabanga mu byenyi byabwe.
5 So teebenga kiro nate; so tebeetaaga kumulisa kwa ttabaaza n'omusana gw'enjuba; kubanga Mukama Katonda anaabawanga omusana: era banaafuganga emirembe n'emirembe.
6 N'aŋŋamba nti Ebigambo bino bya bwesige era bya mazima: era Mukama Katonda ow'emyoyo gya bannabbi yatuma malayika we okulaga abaddu be ebigwanira okubaawo amangu.
7 Era, laba, njija mangu. Aweereddwa omukisa akwata ebigambo eby'obunnabbi obw'ekitabo kino.
8 Nange Yokaana nze nnawulira ne ndaba bino. Bwe nnawulira ne ndaba, ne nvuunama okusinza mu maaso g'ebigere bya malayika andaga bino.
9 N'aŋŋamba nti Laba tokola bw'otyo: ndi muddu munno era ow'omu baganda bo bannabbi, n'abo abakwata ebigambo eby'ekitabo kino: sinza Katonda.
10 N'aŋŋamba nti Toteeka kabonero ku bigambo eby'obunnabbi obw'ekitabo kino; kubanga obudde buli kumpi.
11 Ayonoona abeere ng'akyayonoona: era omugwagwa abeere ng'akyali mugwagwa: era n'omutuukirivu, abeere ng'akyakola obutuukirivu: era n'omutukuvu, abeere ng'akyali mutukuvu.
12 Laba, njija mangu; n'empeera yange eri nange, okusasula buli muntu ng'omulimu gwe bwe guli.
13 Nze Alufa ne Omega, ow'olubereberye era omukoobezi, okusooka n'enkomerero.
14 Baweereddwa omukisa abayoza ebyambalo byabwe, balyoke babeere n'obuyinza ku muti ogw'obulamu, era balyoke bayingire mu kibuga nga bayita mu miryango.
15 Ebweru ye eri embwa, n'abalogo, n'abenzi, n'abassi, n'abasinza ebifaananyi, na buli ayagala n'akola obulimba.
16 Nze Yesu ntumye malayika wange okubategeeza mmwe ebyo olw'ekkanisa. Nze ndi kikolo era omuzukkulu wa Dawudi, emmunyeenye eyaka ey'enkya.
17 Era Omwoyo n'omugole boogera nti Jjangu. Naye awulira ayogere nti Jjangu. Naye alina ennyonta ajje: ayagala atwale amazzi ag'obulamu buwa.
18 Ntegeeza buli muntu awulira ebigambo eby'obunnabi obw'ekitabo kino nti Omuntu yenna bw'ayongerangako ku byo, Katonda alyongerako ku ye ebibonyoobonyo ebiwandiikiddwa mu kitabo kino:
19 era omuntu yenna bw'aggyangamu mu bigambo eby'ekitabo eky'obunnabbi buno, Katonda aliggyako omugabo gwe ku muti ogw'obulamu, ne mu kibuga ekitukuvu, ebiwandiikiddwa mu kitabo kino.
20 Ategeeza bino ayogera nti Weewaawo: njija mangu. Amiina: jjangu, Mukama waffe Yesu.
21 Ekisa kya Mukama waffe Yesu kibeerenga n'abatukuvu Amiina.


text:
Amasengejje
Home Current Affairs Amasengejje
Catch our luganda news bulletin everyday at 7PM only on NBS tv.
Lwaki Abasajja Tebaagala Kwetonda?
Abaganda bagamba nti gusinze aliwa bitono, ekyoleka nti omuntu ng’akusobeza bweyetonda nebwoba onyize okakakana, ne mumaka bwekyandibadde, naye okimanyi nti abasajja bakulubiribwa okwatuula eri...
UNEB Yeeraliikidde Lwabatuula Ebibuuzo
Ekitongole ekivunanyizibwa ku bigezo ekya UNEB kimalirirzza kawefube wokuwandiika abayizi abanatuula ebibuuzo byakamalirizo eby’omwaka 2017. Muzimu kunsonga ezinokodwayo bebayizi okukozesa empapula ezitali zabwe okwewandiisa,...
Musisi Akyalidde NBS, Agyebazizza Olw’ekuvulu
Oluvannyuma lwa NBS TV okuvujjilira ekivvulu kya Kampala ekimanyiddwa nga Kampala City Festival ekyaaliwo ku nkomelero ya sabiiti ewedde, Nankulu w’ekibuga Kampala Jennifer Musisi...
Abalwadde Ssi Bamativvu e Sironko
Abamu ku batuuze mu bitundu by’obuvanjuba bw’eggwanga banenyezza ekitongole kya gavt ekivunaanyizibwa ku ddagala olw’okulemererwa okubunyisa eddagala eryetaagisa, ekiviirako abalwadde ate okunenya abasawo Bino bibadde...
Ababaka Bakunyizza Ekitongole Ky’ebibira
Abakulira ekitongole ekivunanyizibwa okukuuma ebibira ekya NFA bukya balya myungu olwaleero balidde butanga, ababaka ba paalimenti babataddeko akazito nga babanenya okwesulubabba omulimu ogwabakwasibwa. Ababaka abatuula...
Kamya Alagidde KCCA Ku Bya Ham
Minister wa kampala Beti Namisango Kamya Turyomye alagidde ekitongole kya KCCA okuwa bunnambiro Hamis Kiggundu olukusa okukulakulanya ekifo park yard awaagobwa omwezi oguwedde. Wabula omuloodi...
Amateeka G’okutwala Abaana Kati Makakali
Abazadde bakubiriziddwa okufayo ennyo okukuliza abaana babwe mu maka basobola okukula nga bamanyi gyebava. Kino kiva ku muwendo gw’abaana abasulibwa ku nguudo, mu kabuyonjo nabalala...
Ekitongole “Citizenship and Immigration Control” Kikaaye
Ekitongole ekivunanyizibwa ku batuuze n’abagwira ekya Citizenship and Immigration Control kinywezeza nanti ku bagwiira abafukide banauganda ekyambika nadala mubyenfuna. Buli anakwatibwaangako siwakutwalibwa ku poliisi...
Abasoga Baakuzuukusa Obwegassi
Enjawukana n’okwerumaruma okuli mu bakulembeze b’ebibiina by’obwegassi e Busoga byebimu ku bivuddeko ebibiina bino okuzinngama sso nga mu biseera ebyedda, ebyenfuna by’eggwanga kwebyasinga nga...
Akabenje e Mubende
Abatuuze baguddemu entengero emotoka bwebetense omwana owe myaka 13 abade ava okusaba omutwe gwonna negusetereza ku ttaka. Akabenje kano kagudde ku luguddo oluva e Mubende okudda...


text:
Runyoro Psalm 23
Mukama nuwe mulisa wange; tindisėga. Ambyamya omu irisizo eryobunyansi obuto : Anyebembera ahali amaizi agokuhumura. Anga'ramu amani obwomezi bwange : Anterekereza omu mihanda eyokuhiki'ra habwibaralye. Ego, nobundiraba omu kihanga ekyekiituru ekyokufa, Tinditina kabi kona ; baitu iwe oli nanyowe : Oruga rwawe nomuigo gwawae bimpumuza. Ontekaniriza emeza omu maiso gabanyanzigwa bange : Okansesera amagita omutwe gwange ; Empwahwa yange esagireho. Mananukwo embabazi nokuganyira birankuratiraga ebiro byona ebyobwomezi bwange : Ndaikaraga omu nju ya Mukama ebiro byona.


text:
EKITUNDU 4
Baawuliriza Sitaani—Biki Ebyavaamu?
Adamu ne Kaawa baajeemera Katonda, ne bafa. Olubereberye 3:6, 23
Kaawa yawuliriza omusota kye gwali gugamba n’alya ku kibala ekyo. Oluvannyuma, yawaako Adamu naye n’alya.
Kye baakola kyali kikyamu—baayonoona. Katonda yabagoba mu Lusuku.
Obulamu bwabakaluubirira nnyo bo era n’abaana baabwe. Baakaddiwa era ne bafa. Tewali kifo kirala kyonna kye baagendamu; baali tebakyaliwo.
Ng’enfuufu bw’etalina bulamu, n’abafu tebalina bulamu. Olubereberye 3:19
Tufa olw’okuba ffenna twava mu Adamu ne Kaawa. Abafu tebasobola kulaba, kuwulira, oba okukola ekintu kyonna.
Tekyali kigendererwa kya Yakuwa abantu okufa. Mu kiseera ekitali kya wala ajja kuzuukiza abafu. Bwe banaamuwuliriza, bajja kuba balamu emirembe gyonna.
Yiga Ebisingawo
AMAWULIRE AMALUNGI OKUVA ERI KATONDA!
Ekigendererwa kya Katonda eri Ensi Kye Kiruwa?
Bayibuli ennyonnyola ensonga lwaki Katonsa yatonda ensi, okubonaabona kunaakoma ddi, era ensi eneebeera etya mu biseera eby’omu maaso awamu naabo abanaagibeerako.
AMAWULIRE AMALUNGI OKUVA ERI KATONDA!
Tuliddamu Okulaba Abaafa?
Kiki ekitutuukako bwe tufa? Tuliddamu okulaba abaagalwa baffe abaafa?


text:
ESSOMO 13
Timoseewo Yali Ayagala Okuyamba Abantu
Timoseewo yali muvubuka eyali ayagala ennyo okuyamba abantu. Yatambula mu bifo bingi okuyamba abantu. Ekyo kyamuyamba okufuna essanyu mu bulamu. Wandyagadde okumanya ebisingawo ebikwata ku Timoseewo?—
Maama wa Timoseewo ne jjajjaawe baamuyigiriza ebikwata ku Yakuwa
Timoseewo yakulira mu kibuga ekiyitibwa Lusitula. Bwe yali akyali muto, jjajjaawe Looyi ne maama we Ewuniike, baatandika okumuyigiriza ebikwata ku Yakuwa. Bwe yakula, yayagala nnyo okuyamba abantu okuyiga ebikwata ku Yakuwa.
Timoseewo bwe yali akyali muvubuka, Pawulo yamusaba agende naye babuulire mu bifo ebirala. Yakkiriza! Yali mwetegefu okugenda okuyamba abalala.
Timoseewo yagenda ne Pawulo mu kibuga ky’omu Makedoni ekiyitibwa Ssessalonika. Okusobola okutuukayo baasooka kutambuza bigere olugendo oluwerako, n’oluvannyuma ne balinnya eryato. Bwe baatuukayo baayamba abantu bangi okuyiga ebikwata ku Yakuwa. Naye abantu abamu baabakambuwalira era ne bagezaako okubatuusaako akabi. Pawulo ne Timoseewo baava mu kibuga ekyo ne bagenda ne babuulira mu bitundu ebirala.
Nga wayiseewo emyezi egiwerako, Pawulo yagamba Timoseewo addeyo e Ssessalonika alabe ab’oluganda bwe bali. Okusobola okuddayo mu kibuga ekyo kyali kyetaagisa obuvumu. Naye Timoseewo yaddayo olw’okuba yali afaayo ku b’oluganda. Yaleetera Pawulo amawulire amalungi n’amugamba nti ab’oluganda mu Ssessalonika baali baweereza Yakuwa n’obwesigwa!
Timoseewo yakolera wamu ne Pawulo okumala emyaka mingi. Lumu Pawulo yawandiika nti Timoseewo ye muntu gwe yali asinga okwesiga era gwe yali asobola okusindika okuyamba ebibiina. Timoseewo yali ayagala nnyo Yakuwa era ng’ayagala nnyo n’abantu.
Naawe oyagala nnyo abantu era oyagala okubayamba okuyiga ebikwata ku Yakuwa?— Bwe kiba kityo, ojja kufuna essanyu mu bulamu nga Timoseewo.
SOMA MU BAYIBULI
1 AbaSsessalonika 3:2-7


text:
Omulamuzi wa kkooti ku Buganda Road, James Eremye Mawanda enkya ya leero lw’agenda okuwa ensala ye kukusaba kw'omusomesa ku yunivasite y'e Makerere, Dr Stella Nyanzi ng'awakanya akya Gavumenti okumwekebejja obwonga, okuzuula enkola yabwo.
Kinnajukirwa nti, oludda oluwaabi nga lukulembeddwamu Jonathan Muwaganya lw'asaba omulamuzi Mawanda, Dr Stella Nyanzi bamwekebejje obwongo nga basinzira ku bigambo byakozesa kyoka bannamateeka be nga bakulembeddwamu Nicholus Opio bakiwakanyiza ddala.
Era olunnaku olwaleero, omulamuzi Mawanda lw'agenda okuwa ensala ye, kukusaba kwa Muwaganya, mwayagalira kkooti ekiriza Dr Stella Nyanzi bamwekebejje obwongo kuba wadde yayimbulwa, yamenya, obukwakulizo bwa kkooti, bwe yagenda ku mukutu ogwa Face Book nawandikako ebigambo, ebitakirizibwa nga amulumbagana ekintu ekimenya amateeka.
Dr Stella Nyanzi, okudukira mu kkooti n'okuvunanibwa, kyadirira okwatibwa ku bigambibwa nti yavoola omukulembeze w'eggwanga lino Yoweri Kaguta Museveni, ng'ali ku mukutu ogwa Face Book, oludda oluwaabi kyebagamba nti ayinza okuba n'obuzibu ku mutwe nga balina okumwekebejja.
Like us on Facebook for more News, Pics, Videos, Events, Promos & lots of fun stuff..